
Článok I.

Úvodné ustanovenia
1) Školský poriadok materskej školy vydáva riaditeľka Materskej školy, Petzvalova 8, Žilina, v zmysle § 153 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len ,,školský zákon“). 
2) Školský poriadok je vnútorným dokumentom materskej školy, ktorý predstavuje súhrn záväzných noriem, zásad a pravidiel zabezpečujúcich spolužitie kolektívu detí, ich zákonných zástupcov, pedagogických zamestnancov, odborných zamestnancov i ostatných zamestnancov materskej školy.

3) Školský poriadok je vypracovaný v súlade s príslušnými všeobecne záväznými právnymi predpismi a je súčasťou taxatívne vymedzenej povinnej pedagogickej dokumentácie školy v súlade s § 11 ods. 3 školského zákona.

4) Školský poriadok zohľadňuje špecifické podmienky Materskej školy Petzvalova 8, Žilina s prihliadnutím na požiadavky a potreby zákonných zástupcov a zriaďovateľa a je vypracovaný v súlade s princípmi sledovania najlepších záujmov detí a optimálneho rozvoja detí predškolského veku.

5) Školský poriadok upravuje najmä podrobnosti uvedené v § 153 ods. 3 písm. a) až d) školského zákona.
6) Školský poriadok je verejne prístupný v každej šatni a na webovom sídle materskej školy.

                                                                      Článok II.

Prijímanie detí na predprimárne vzdelávanie
1. Podmienky prijímania detí na predprimárne vzdelávanie

1) Na predprimárne vzdelávanie sa prijíma dieťa spravidla od troch rokov veku. Dieťa od dovŕšenia dvoch rokov veku možno prijať len výnimočne, ak zvláda základné sebaobslužné úkony a materská škola má vytvorené kapacitné, materiálno-technické, priestorové a personálne podmienky.

2) Prednostne sa prijímajú deti, pre ktoré je predprimárne vzdelávanie povinné. Následne sa prijímajú ostatné deti podľa určených kritérií. Podmienky prijímania určí riaditeľ školy po dohode so zriaďovateľom a zverejní ich na verejne prístupnom mieste alebo na webovom sídle materskej školy.

3) Riaditeľ školy po dohode so zriaďovateľom určí termín podávania prihlášok na nasledujúci školský rok a zverejní ho spolu s podmienkami prijímania.

4) Dieťa sa prijíma na základe prihlášky, ktorú podáva zákonný zástupca alebo zástupca zariadenia. Prihlášky sa podávajú v termíne od 1. apríla do 31. mája. Súčasťou prihlášky je potvrdenie o zdravotnej spôsobilosti od pediatra vrátane údaja o povinnom očkovaní.
5) Pri dieťati so zdravotným znevýhodnením je prílohou prihlášky aj odporúčanie pediatra a správa zo zariadenia poradenstva a prevencie. Pri nadanom dieťati je prílohou správa zo zariadenia poradenstva a prevencie.

6) Prihláška sa podáva na formulári schválenom a zverejnenom ministerstvom školstva: https://edicnyportal.iedu.sk/Forms/Show/6867. Ak sú údaje z požadovaných príloh dostupné v centrálnom registri, ich opakované predkladanie sa nevyžaduje. Prihláška na vzdelávanie v materskej škole je zverejnená aj na https://mspetzvalova.zilina.sk/
7) O prijatí dieťaťa rozhoduje materská škola v termíne určenom ministerstvom školstva. Výsledky prijímacieho konania sa zverejňujú na verejne prístupnom mieste a na webovom sídle školy vo forme zoznamu s pridelenými kódmi uchádzačov. Zverejnenie zoznamu sa považuje za doručenie rozhodnutia o prijatí. Na žiadosť zákonného zástupcu škola vydá písomné rozhodnutie. Rozhodnutie o neprijatí sa doručí do piatich pracovných dní od jeho vydania.

2. Podávanie prihlášky na predprimárne vzdelávanie v „hlavnom termíne“
1) Podávanie prihlášky na vzdelávanie v Materskej škole, Petzvalova 8, Žilina pre školský rok 2027/2028 sa uskutoční  od 1. apríla do 31. mája 2027 elektronickou formou prostredníctvom portálu Elektronické prihlášky do škôl: https://eprihlasky.iedu.sk/  Prílohou prihlášky je potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa.
2) Dieťa sa na predprimárne vzdelávanie prijíma na základe prihlášky na vzdelávanie v materskej škole, ktorú podáva zákonný zástupca alebo zástupca zariadenia elektronicky prostredníctvom portálu Elektronické prihlášky do škôl na: https://eprihlasky.iedu.sk/Pomoc-a-podpora/Materske-skoly Proces elektronického podania prihlášky je podrobne popísaný tu: https://eprihlasky.iedu.sk/Pomoc-a-podpora/Materske-skoly
3. Kritéria prijatia detí (zákonné podmienky)
1) Prijímanie detí na predprimárne vzdelávanie do materskej školy je limitované kapacitnými možnosťami materskej školy. 

2) Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné (to platí, aj ak ide o deti umiestnené v zariadení, napr. v centre pre deti a rodiny, na základe rozhodnutia súdu), 

3) následne deti, ktoré majú právo na prijatie na predprimárne vzdelávanie, 

4) výnimočne sa prijímajú deti od dovŕšenia dvoch rokov veku. 
5) Povinné predprimárne vzdelávanie plní dieťa v materskej škole vo verejnom školskom obvode; ak zákonný zástupca pre svoje dieťa, na plnenie povinného predprimárneho vzdelávania, vyberie inú materskú školu, môže ho v nej plniť, ak ho materská škola prijme. 

6) Riaditeľ materskej školy zriadenej obcou povinná prednostne prijať na predprimárne vzdelávanie v nasledujúcom poradí: 

· deti s trvalým pobytom v príslušnom verejnom školskom obvode, 

· deti umiestnené na základe rozhodnutia súdu v zariadení, ktorého sídlo sa nachádza v príslušnom verejnom školskom obvode, a 

· deti s obvyklým pobytom v príslušnom verejnom školskom obvode. 
7) Okrem týchto podmienok, podľa § 59 ods. 2 školského zákona, riaditeľ materskej školy určí ostatné podmienky prijímania po dohode so zriaďovateľom a zverejní ich na verejne prístupnom mieste alebo na webovom sídle materskej školy.
4. Kritériá prijatia detí (ostatné podmienky prijímania)
1) Ostatné podmienky prijímania určí riaditeľ školy po dohode so zriaďovateľom a zverejní ich na verejne prístupnom mieste alebo na webovom sídle materskej školy.

2) V prípade zvýšeného záujmu o prijatie detí do Materskej školy, Petzvalova 8, Žilina sa po prijatí všetkých detí, pre ktoré je predprimárne vzdelávanie povinné a detí, ktoré majú právo na prijatie na predprimárne vzdelávanie budú prednostne prijímať deti, ktoré budú spĺňať tieto podmienky: 

a) súrodenci detí už navštevujúcich MŠ, Petzvalova 8, Žilina, postupne podľa veku,

b) ostatné deti s trvalým pobytom v meste Žilina postupne, podľa veku s tým, že prijatie dieťaťa po dovŕšení dvoch rokov veku je výnimočné, 
c) ostatné deti s trvalým pobytom mimo mesta Žilina postupne, podľa veku s tým, že prijatie dieťaťa po dovŕšení dvoch rokov veku je výnimočné. 
3) Dieťa od dovŕšenia dvoch rokov veku možno výnimočne prijať na predprimárne vzdelávanie, ak zvláda základné sebaobslužné úkony a materská škola má kapacitné možnosti na prijatie dieťaťa a materiálno-technické, priestorové a personálne zabezpečenie. Na predprimárne vzdelávanie v materskej škole nemožno prijať dieťa mladšie ako dva roky.
5. Spádové školy

1) Spádové školy sú určené len pre deti, pre ktoré je predprimárne vzdelávanie povinné. Ostatné deti sú prijímané bez uplatnenia tohto kritéria. Materská škola, Petzvalova 8, 010 15 Žilina je podľa Všeobecne záväzného nariadenia č. 13/2021, ktorým sa určuje územie pre spádové materské školy v zriaďovateľskej pôsobnosti mesta Žilina.
6. Podávanie prihlášky počas školského roka 
1) Prihlášku, ako aj žiadosť o prijatie prestupom, môže zákonný zástupca podať aj počas školského roka. Ak zákonný zástupca podá prihlášku alebo žiadosť o prijatie prestupom, podáva ju: 

· osobne, 

· poštou alebo kuriérom na adresu materskej školy, 

· prostredníctvom elektronickej schránky materskej školy (e-GOV), 

· e-mailom (odoslaním podpísaného naskenovaného formulára). 

2) Na podávanie prihlášky počas školského roka, ani na podávanie žiadostí o prijatie prestupom sa nevzťahuje postup uvedený v časti 2 (Podávanie prihlášky na predprimárne vzdelávanie v „hlavnom termíne“).
7. Prijatie prestupom
1) Prijatie prestupom sa vzťahuje na všetky deti bez výnimky, teda aj na deti, pre ktoré je predprimárne vzdelávanie povinné.
2) Ak je dieťa prijaté na predprimárne vzdelávanie v niektorej materskej škole zapísanej v registri škôl, môže byť na základe písomnej žiadosti zákonného zástupcu prijaté prestupom do inej materskej školy zapísanej v registri škôl.
3) Prílohou žiadosti zákonného zástupcu o prijatie dieťaťa prestupom je:

a) potvrdenie o zdravotnej spôsobilosti,

b) ak sa dieťaťu poskytuje podporné opatrenie, aj vyjadrenie zariadenia poradenstva a prevencie na účel podporného opatrenia, z ktorého vyplýva aktuálnosť potreby poskytovania príslušného podporného opatrenia, t. j. môže ísť aj o starší dokument).

4) Materská škola (ak má voľnú kapacitu), do ktorej požiadal o prijatie dieťaťa prestupom zákonný zástupca, vydáva rozhodnutie o prijatí dieťaťa prestupom podľa § 37 ods. 1 písm. c) zákona č. 321/2025 Z. z. alebo rozhodnutie o prijatí prestupom s určením adaptačného pobytu alebo diagnostického pobytu podľa § 37 ods. 1 písm. d) zákona č. 321/2025 Z. z. Rozhodnutie o prijatí dieťaťa prestupom nie je rozhodnutím o prijatí dieťaťa do materskej školy.

5) Riaditeľka materskej školy, do ktorej je prijaté dieťa prestupom, je povinná bez zbytočného odkladu zaslať kópiu rozhodnutia o prijatí prestupom/rozhodnutia o prijatí prestupom s určením adaptačného alebo diagnostického pobytu materskej škole, z ktorej dieťa prestúpilo.
6) Riaditeľka materskej školy, z ktorej dieťa prestúpilo do inej materskej školy, je povinná do 15 dní od doručenia kópie rozhodnutia o prijatí prestupom/rozhodnutia o prijatí prestupom s určením adaptačného alebo diagnostického pobytu zaslať riaditeľke materskej školy, do ktorej bolo dieťa prijaté prestupom kópiu všetkej dokumentácie dieťaťa, vrátane:
a) pedagogickej dokumentácie, t. j. kópiu osobného spisu dieťaťa (so všetkým, čo osobný spis obsahuje),

b) ďalšej dokumentácie, t. j. záznam z pedagogického diagnostikovania,

c) podkladov k poskytovaniu podporných opatrení,

d) informácie podľa § 144 ods. 7 písm. d) školského zákona, t. j. informácie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania alebo na výkon odborných činností a

e) dokladov od orgánu sociálnoprávnej ochrany detí a sociálnej kurately.

7) Zmenu do Centrálneho registra detí, žiakov a poslucháčov (ďalej len „centrálny register") musí nahlásiť riaditeľ pôvodnej materskej školy tak, aby v tejto materskej škole dieťa ukončilo dochádzku v deň predchádzajúci dňu, od kedy je dieťa prestupom prijaté do novej materskej škole. Z povahy veci je potrebné, aby zmenu podľa predchádzajúcej vety nahlásil do centrálneho registra aj riaditeľ materskej školy, do ktorej je dieťa prijaté prestupom.
8) Ak sa prestupom prijíma dieťa so zdravotným znevýhodnením, prílohou k žiadosti je:

a) potvrdenie o zdravotnej spôsobilosti,

b) správa z diagnostického vyšetrenia zariadenia poradenstva a prevencie a

c) odporúčanie pediatra.

9) Ak sa prestupom prijíma dieťa s nadaním, prílohou k žiadosti o prijatie dieťaťa prestupom je:

a) potvrdenie o zdravotnej spôsobilosti a

b) správa z diagnostického vyšetrenia zariadenia poradenstva a prevencie.

8. Podpis oboch zákonných zástupcov dieťaťa na prihláške do materskej školy 
1) Podľa § 144a zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) sa na prihláške vyžaduje podpis oboch zákonných zástupcov dieťaťa.
2) Podpis oboch zákonných zástupcov dieťaťa sa nevyžaduje, ak 

a) jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená, 

b) jeden z rodičov nie je schopný zo zdravotných dôvodov podpísať sa, alebo

c) vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa. 

3) Zákonní zástupcovia sa môžu dohodnúť, že písomnosti podpisuje iba jeden zákonný zástupca a rozhodnutia sa doručujú iba jednému zákonnému zástupcovi, ak písomné vyhlásenie o tejto skutočnosti doručia riaditeľovi školy. 
9. Odvolanie voči rozhodnutiu

1) Podľa správneho poriadku má zákonný zástupca právo odvolať sa voči rozhodnutiu do 15 dní od doručenia rozhodnutia. Ak riaditeľka materskej školy odvolaniu v plnom rozsahu nevyhovie, podstúpi toto odvolanie druhostupňovému správnemu orgánu, t. z. zriaďovateľovi materskej školy, ktoré rozhodnutie preskúma a po zvážení všetkých okolností vplývajúcich naň rozhodnutie zmení, alebo potvrdí.
10. Prijatie zdravotne znevýhodneného a nadaného dieťaťa
1) Do materskej školy možno prijať aj deti so zdravotným znevýhodnením. Deti so zdravotným znevýhodnením sa zaraďujú do tried spolu s ostatnými deťmi. Deti so ŠVVP, ktoré nie sú deťmi so zdravotným znevýhodnením, sa zaraďujú do tried spolu s ostatnými deťmi.
2) Riaditeľka materskej školy musí vždy pred svojim rozhodnutím zvážiť, či na prijatie takéhoto dieťaťa má, alebo nemá vytvorené vhodné podmienky (personálne, priestorové, materiálne atď.), resp. či ich bude schopná dodatočne, v spolupráci so zriaďovateľom, vytvoriť po prijatí dieťaťa. Výkonom práv začleneného zdravotne znevýhodneného dieťaťa nemôžu byť obmedzené práva ostatných detí, ktoré sú účastníkom výchovy a vzdelávania.
3) Riaditeľka materskej školy zaradí dieťa so zdravotným znevýhodnením na základe:

a) odporúčania pediatra,

b) odporúčania zariadenia poradenstva a prevencie a

c) vopred prerokovaného informovaného súhlasu zákonného zástupcu alebo zástupcu zariadenia.

4) Riaditeľka materskej školy zaradí dieťa s nadaním na základe:

a) odporúčania zariadenia poradenstva a prevencie a

b) vopred prerokovaného informovaného súhlasu zákonného zástupcu alebo zástupcu zariadenia.

5) Počet detí v triede po prijatí dieťaťa so zdravotným znevýhodnením alebo dieťaťa s nadaním podľa § 28 ods. 12 školského zákona môže byť znížený (v závislosti od druhu a stupňa postihnutia) najviac o dve za každé dieťa so zdravotným znevýhodnením a dieťa s nadaním.
6) V súvislosti s prijímaním detí so zdravotným znevýhodnením a detí s nadaním riaditeľka materskej školy okrem úkonov v správnom konaní:
· spolu s rozhodnutím poskytne zákonným zástupcom v písomnej podobe informáciu o tom, že sú povinní dodržiavať podmienky výchovno-vzdelávacieho procesu svojho dieťaťa určené školským poriadkom
· sú povinní informovať materskú školu o zmene zdravotnej spôsobilosti dieťaťa, jeho zdravotných problémoch alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa (§ 144 ods. 7 písm. b) a d) školského zákona) a riaditeľka materskej školy môže rozhodnúť o zmene formy vzdelávania (z celodennej na poldennú), prípadne dištančnú.

7) Riaditeľka materskej školy upozorní zákonných zástupcov na to, že ak nebudú materskú školu informovať o zmenách zdravotnej spôsobilosti dieťaťa, jeho zdravotných problémoch alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa, v prípade, ak na to bude dôvod, môže byť v správnom konaní vydané rozhodnutie:

· o prerušení dochádzky dieťaťa do materskej školy z podnetu materskej školy, ak nejde o povinné predprimárne vzdelávanie, alebo

· o predčasnom skončení predprimárneho vzdelávania, ak nejde o povinné predprimárne vzdelávanie z dôvodu, že materská škola nie je schopná, vzhľadom na svoje podmienky (personálne, priestorové ale napr. aj materiálno-technické), poskytnúť dieťaťu výchovu a vzdelávanie primeranú druhu a stupňu jeho zdravotného znevýhodnenia.
8) Materská škola bude evidovať komunikáciu so zákonnými zástupcami zaznamenanú písomne v osobnom spise dieťaťa.

11. Prijímanie dieťaťa  do materskej školy s určením adaptačného alebo diagnostického pobytu
1) Pri prijímaní dieťaťa má rodič povinnosť informovať riaditeľku o všetkých skutočnostiach, ktoré by mohli byť dôvodom ma jeho zaradenia na diagnostický pobyt, prípadne prijatie ako zdravotne znevýhodnené dieťa. Ak tak zákonný zástupca neurobí, riaditeľka MŠ po nástupe dieťaťa do MŠ, po zistení okolností ovplyvňujúcich výchovu a vzdelávanie pristúpi k tomu, že rozhodne o diagnostickom pobyte dieťaťa, počas ktorého sa overí, či dôjde k zmene formy výchovy a vzdelávania príp. či pristúpi, po predchádzajúcom upozornení zákonného zástupcu, k vydaniu rozhodnutia buď o prerušení dochádzky dieťaťa do MŠ, alebo o predčasnom ukončení predprimárneho vzdelávania z toho dôvodu, že materská škola nie je schopná, vzhľadom na svoje podmienky, poskytnúť výchovu a vzdelávanie primerané druhu a stupňu zdravotného znevýhodnenia dieťaťa. O prerušení a ukončení dochádzky nie je možné rozhodnúť vo vzťahu k deťom, pre ktoré je predprimárne vzdelávanie povinné.
2) Riaditeľka má po zvážení okolností, podmienok a informácií predložených zákonným zástupcom k žiadosti o prijatie dieťaťa možnosť rozhodnúť o zaradení na adaptačný alebo diagnostický pobyt, alebo v súlade s § 59 ods. 8 zákona č. 245/2008 Z. z. v rozhodnutí o prijatí dieťaťa do materskej školy určí adaptačný pobyt dieťaťa. 
3) O adaptačnom pobyte hovoríme najmä vo vzťahu k deťom zdravým, u ktorých je predpoklad, že by mohli mať problémy zadaptovať sa na úplne iné podmienky, než na aké sú zvyknuté z domu.
4) Podmienky adaptačného pobytu musia byť určené konkrétne, jasne a zrozumiteľne pre materskú škola aj zákonných zástupcov dieťaťa. Aj počas adaptačného pobytu môže dieťa začať postupne navštevovať materskú školu celodenne. Môže dôjsť k dohode medzi riaditeľkou materskej školy a rodičom o tom, že sa zmení čas pobytu dieťa v materskej škole z napr. 2 – 3 hodín denne postupne na celý deň. Predpokladom úspešného zvládnutia adaptačného pobytu je spolupráca rodičov/zákonných zástupcov s pedagogickými zamestnancami materskej školy. Po úspešnom ukončení adaptačného pobytu, začne dieťa navštevovať materskú školu pravidelne v dohodnutom čase, t. j. buď na celodennú výchovu a vzdelávanie, alebo na poldennú výchovu a vzdelávanie (na základe dohody zákonného zástupcu s riaditeľkou). V súlade s ustanovením § 59 ods. 8 školského zákona nesmie byť adaptačný pobyt dieťaťa dlhší ako tri mesiace. Riaditeľka materskej školy v prípade zníženej adaptačnej schopnosti dieťaťa môže na základe žiadosti rodiča/zákonného zástupcu rozhodnúť o prerušení dochádzky dieťaťa do materskej školy na dohodnutý čas, ak nejde o dieťa, pre ktoré je predprimárne vzdelávanie povinné. 
5) Diagnostický pobyt dieťaťa v materskej škole (§ 59 ods. 8 zákona č. 245/2008 Z. z.), nesmie byť dlhší ako tri mesiace. O diagnostickom pobyte hovoríme vo vzťahu k deťom so zdravotným znevýhodnením, teda ide najmä tie deti, ktorých zákonní zástupcovia riaditeľa materskej školy na ich zdravotné znevýhodnenie upozornia už pri podávaní žiadosti o prijatie do materskej školy. Diagnostický pobyt má slúžiť aj na to, aby sa zistilo, či sa u konkrétneho dieťaťa bude môcť výchova a vzdelávanie uskutočňovať ako výchova a vzdelávanie začleneného dieťaťa v bežnej triede, alebo ako výchova a vzdelávanie v špeciálnej triede, resp. v špeciálnej materskej škole.
6) Riaditeľka materskej školy rozhoduje aj o prípadnom určení adaptačného alebo diagnostického pobytu a o forme výchovy a vzdelávania (poldennej, alebo celodennej).
12. Adaptačný program materskej školy

1) Pre prirodzený prechod dieťaťa z rodinného prostredia a postupné, plynulé zaradenie sa do materskej školy je potrebná:
· Úzka spolupráca rodiny a školy hlavne v jednotnom postupe pri adaptácii. 
· Podpora rodinného pôsobenia v pozitívnom pohľade na pobyt dieťaťa v materskej škole. 
· V rozhovoroch a vzájomných konzultáciách s rodičmi získať informácie o individuálnych osobitostiach dieťaťa, jeho špecifických návykoch (napr. stravovacích) a rituáloch, jeho zdravotnom stave, potrebe spánku, typických prejavoch atď.)
· Prijať dieťa s úsmevom, radosťou, plnou pozornosťou učiteľky.
· Vytvoriť pokojnú atmosféru v materskej škole medzi zamestnancami, medzi zamestnancami a rodičmi, medzi deťmi navzájom.
· Pedagogickým a individuálnym prístupom učiteľky poskytnúť dieťaťu radosť a uspokojenie jeho prirodzenej túžby byť so svojimi rovesníkmi. 
2) V prípade zníženej adaptačnej schopnosti dieťaťa a v záujme jeho zdravia, môže riaditeľka po prerokovaní s rodičom, alebo na základe jeho písomnej žiadosti v súlade s § 37 ods. 1 písm. e) zákona č. 321/2025 Z. z. rozhodnúť o prerušení dochádzky dieťaťa do MŠ na dohodnutý čas, alebo o ukončení dochádzky, ak nejde o povinné predprimárne vzdelávanie.

13. Prerušenie dochádzky dieťaťa do materskej školy, ak nejde o dieťa plniace povinné predprimárne vzdelávanie
1) Rozhodnutie o prerušení dochádzky dieťaťa do materskej školy môže vydať riaditeľka materskej školy podľa § 37 ods. 1 písm. e) zákona č. 321/2025 Z. z., ak nejde o dieťa, pre ktoré je predprimárne vzdelávanie povinné. 
2) Riaditeľka materskej školy rozhodne o prerušení dochádzky dieťaťa do materskej školy na základe žiadosti zákonného zástupcu, ak pôjde o zdravotné dôvody, zníženú adaptačnú schopnosť, rodinné dôvody alebo iné dôvody zo strany zákonného zástupcu.
3) Zákonný zástupca požiada o prerušenie dochádzky minimálne 7 dní pred očakávaným dlhodobým prerušením, pričom je povinný oznámiť aj dôvod prerušenia. Ak ide o prerušenie dochádzky dieťaťa zo zdravotných dôvodov, doloží aj odporúčanie lekára.
4)  Riaditeľka materskej školy môže rozhodnúť o prerušení dochádzky dieťaťa do materskej školy aj bez žiadosti zákonného zástupcu, po jeho písomnom upozornení minimálne 14 dní pred vydaním rozhodnutia, ak na to existujú dôvody, teda aj v čase pred uplynutím adaptačného pobytu alebo diagnostického pobytu dieťaťa.
5) Rozhodnutie o prerušení dochádzky dieťaťa do materskej školy sa vydáva na určité obdobie od-do.
6) Prerušením dochádzky dieťaťa do materskej školy sa vytvára priestor na eliminovanie dôvodov, ktoré viedli k prerušeniu dochádzky, napr. na psychologické, či fyzické dozretie dieťaťa, či na absolvovanie indikovaných odborných vyšetrení, na ukončenie špeciálnopedagogickej diagnostiky a podobne. 
7) Zákonný zástupca v dostatočnom časovom predstihu minimálne 14 dní vopred oznámi riaditeľke materskej školy, že dieťa po ukončení obdobia prerušenia dochádzky nastúpi riadne do materskej školy.
8) V prípade zvýšeného záujmu zákonných zástupcov o prijatie detí do materskej školy môže riaditeľka materskej školy na miesto dieťaťa, ktoré má prerušenú dochádzku do materskej školy, prijať iné dieťa, pričom v rozhodnutí o prijatí uvedie, že toto dieťa prijíma na čas od DD. MM. RRRR do DD. MM. RRRR.
9) Zákonný zástupca dieťaťa, ktoré bolo do materskej školy prijaté na čas počas prerušenia dochádzky iného dieťaťa, v prípade, ak má zákonný zástupca naďalej záujem o to, aby jeho dieťa navštevovalo materskú školu, má v dostatočnom časovom predstihu (napr.: najneskôr dva týždne pred uplynutím času, ktorý má uvedený v rozhodnutí o prijatí počas prerušenia dochádzky iného dieťaťa do materskej školy) podať novú žiadosť o prijatie dieťaťa do materskej školy a spolu s ňou predložiť aj potvrdenie o zdravotnej spôsobilosti od všeobecného lekára pre deti a dorast obsahujúce aj údaj o povinnom očkovaní.
14. Zanechanie vzdelávania, ak nejde o dieťa plniace povinné predprimárne vzdelávanie 
1) Ak sa zákonný zástupca rozhodne, že jeho dieťa zanechá predprimárne vzdelávanie, musí túto skutočnosť oznámiť písomne riaditeľke materskej školy. Dieťa prestane byť dieťaťom danej materskej školy:

· dňom, ktorý nasleduje po dni, keď riaditeľke materskej školy bolo doručené písomné oznámenie o zanechaní vzdelávania alebo

· dňom uvedeným v písomnom oznámení o zanechaní vzdelávania, najskôr však dňom, ktorý nasleduje po dni, keď bolo doručené.

2) Ak sa stane, že zákonný zástupca neoznámi (písomne, ani inak) riaditeľke materskej školy zanechanie predprimárneho vzdelávania svojho dieťaťa a dieťa sa neospravedlnene nezúčastňuje na predprimárnom vzdelávaní, uplynutím 30 dní od jeho poslednej účasti na predprimárnom vzdelávaní prestáva byť dieťaťom príslušnej materskej školy; o tejto skutočnosti urobí riaditeľka materskej školy záznam v osobnom spise a osobný spis dieťaťa uzavrie.
15. Predčasné skončenie predprimárneho vzdelávania, ak nejde o povinné predprimárne vzdelávania

1) Riaditeľka materskej školy rozhodne o predčasnom skončení predprimárneho vzdelávania, ak nejde o povinné predprimárne vzdelávanie a o pokračovanie povinného predprimárneho vzdelávania,  po predchádzajúcom písomnom upozornení zákonného zástupcu v nasledovných prípadoch: 
a) dieťa sústavne alebo závažným spôsobom porušuje školský poriadok,

b) zákonný zástupca dieťaťa alebo zástupca zariadenia nedodržiava podmienky predprimárneho vzdelávania dieťaťa určené školským poriadkom,

c) zákonný zástupca dieťaťa alebo zástupca zariadenia neinformuje materskú školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré majú vplyv na priebeh výchovy a vzdelávania,

d) zákonný zástupca dieťaťa alebo zástupca zariadenia bezdôvodne odmietne s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy, alebo

e) predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár.
2) Riaditeľka materskej školy rozhodne o predčasnom ukončení dochádzky dieťaťa do materskej školy až potom ako:
a) písomne, minimálne dvakrát upozornila zákonných zástupcov na dôvody, ktoré môžu viesť k rozhodnutiu o predčasnom ukončení dochádzky dieťaťa,
b) uskutočnila minimálne jedno stretnutie so zákonnými zástupcami dieťaťa, ktorého predmetom boli dôvody, ktoré môžu viesť k rozhodnutiu o predčasnom ukončení dochádzky dieťaťa,
c) ani po týchto krokoch nedošlo k náprave konania, prípadne splneniu podmienok, ktoré sú potrebné dochádzku dieťaťa do materskej školy v súlade so školským poriadkom (napr. absolvovanie vyšetrenia v zariadení poradenstva a prevencie za účelom zistenia, či nejde o dieťa so zdravotným znevýhodnením).
16. Ospravedlnenie neprítomnosti dieťaťa v materskej škole

1) Ak sa dieťa nemôže zúčastniť výchovy a vzdelávania v materskej škole, jeho zákonný zástupca alebo zástupca zariadenia je povinný bez zbytočného odkladu oznámiť dôvod neprítomnosti. Za ospravedlniteľný dôvod sa považuje najmä choroba, lekárom nariadený zákaz dochádzky, mimoriadne nepriaznivé poveternostné podmienky, náhle prerušenie dopravy, mimoriadne udalosti v rodine alebo účasť dieťaťa na aktivitách, ktoré neorganizuje materská škola.

2) Neprítomnosť dieťaťa ospravedlňuje materská škola na základe oznámenia zákonného zástupcu alebo zástupcu zariadenia. Spôsob a lehoty preukazovania dôvodov neprítomnosti upravuje školský poriadok.

3) Ak neprítomnosť dieťaťa z dôvodu ochorenia trvá najviac päť po sebe nasledujúcich dní a súhrnne počas polroka nepresiahne trojnásobok týždenného rozsahu dochádzky, ospravedlňuje sa bez potvrdenia od lekára. Pri dlhšej alebo opakovanej neprítomnosti je potrebné predložiť aj lekárske potvrdenie.

4) Ak neprítomnosť dieťaťa plniaceho povinné predprimárne vzdelávanie z dôvodu ochorenia trvá najviac 7 po sebe nasledujúcich dní a súhrnne počas polroka najviac 21 dní, ospravedlňuje sa bez potvrdenia od lekára. Pri dlhšej neprítomnosti alebo po prekročení uvedeného rozsahu sa vyžaduje lekárske potvrdenie.

5) V odôvodnených prípadoch môže materská škola vyžadovať lekárske potvrdenie alebo iný doklad preukazujúci dôvod neprítomnosti, najmä pri jej opakovaní.

17. Kompetencie triedneho učiteľa pri evidencii a ospravedlňovaní neprítomnosti dieťaťa
1) spolupracuje so zákonnými zástupcami alebo zástupcom zariadenia, pedagogickými a odbornými zamestnancami,

2) vedie evidenciu dochádzky a neprítomnosti detí na výchove a vzdelávaní,

3) vyžaduje ospravedlnenie neprítomnosti dieťaťa a uchováva ho do konca príslušného školského roka,

4) včas informuje zákonného zástupcu alebo zástupcu zariadenia o postupe školy a v prípade pochybností vyžaduje lekárske potvrdenie alebo iný doklad preukazujúci dôvod neprítomnosti,

5) oboznamuje zákonných zástupcov alebo zástupcu zariadenia so spôsobom ospravedlňovania neprítomnosti dieťaťa,

6) navrhuje opatrenia pri porušení školského poriadku súvisiace s ospravedlňovaním neprítomnosti,

7) preukázateľne informuje zákonných zástupcov alebo zástupcu zariadenia o zistených nedostatkoch pri ospravedlňovaní neprítomnosti dieťaťa.

18. Povinné predprimárne vzdelávanie

1) Povinné predprimárne vzdelávanie bude musieť každé dieťa, ktoré do 31. augusta (vrátane):
a) dovŕši päť rokov veku, t. j. dieťa podľa § 28a ods. 1 školského zákona,
b) dovŕši päť rokov veku a povinné predprimárne vzdelávanie plní osobitnou formou t. j. dieťa podľa § 23 školského zákona,
c) dovŕši šesť rokov veku, ale nedosiahlo školskú spôsobilosť, t. j. dieťa podľa § 28a ods. 3 školského zákona – toto dieťa bude pokračovať v plnení povinného predprimárneho vzdelávania ešte jeden školský rok a to aj osobitnou formou,
d) dovŕši päť rokov veku, ale zo zdravotných dôvodov je oslobodené od povinnosti dochádzať do materskej školy, lebo mu jeho zdravotný stav neumožňuje vzdelávať sa,
2) Povinné predprimárne vzdelávanie v materskej škole trvá jeden školský rok. V prípade, že dieťa po dovŕšení šiesteho roka veku nedosiahlo školskú spôsobilosť, materská škola rozhodne o pokračovaní plnenia povinného predprimárneho vzdelávania v materskej škole. 
3) Povinné predprimárne vzdelávanie plní dieťa v materskej škole vo verejnom školskom obvode, ak zákonný zástupca pre dieťa nevyberie inú materskú školu, do ktorej ho materská škola prijme alebo prijme prestupom, ak je dostatok kapacít. Len vo verejnom školskom obvode  má takéto dieťa garantované prijatie, ak sa pre ňu zákonný zástupca rozhodne.
4) Riaditeľka materskej školy je povinná prednostne prijať na povinné predprimárne vzdelávanie v nasledujúcom poradí: 

· deti s trvalým pobytom v príslušnom verejnom školskom obvode, 

· deti umiestnené na základe rozhodnutia súdu v zariadení, ktorého sídlo sa nachádza v príslušnom verejnom školskom obvode, a 

· deti s obvyklým pobytom v príslušnom verejnom školskom obvode. 

5) Povinné predprimárne vzdelávanie môže dieťa plniť v ktorejkoľvek triede materskej školy. Materská trieda nevytvára zvláštne triedy pre deti, pre ktoré je predprimárne vzdelávanie povinné.
6) Predprimárne vzdelanie získa dieťa absolvovaním posledného ročníka vzdelávacieho odboru vzdelávania v materskej škole. Dokladom o získanom stupni vzdelania je osvedčenie o získaní predprimárneho vzdelania (vydané na tlačive schválenom ministerstvom školstva).
19. Pokračovanie v plnení povinného predprimárneho vzdelávania

1) Ak dieťa po dovŕšení šiesteho roka veku nedosiahne školskú spôsobilosť, riaditeľka materskej školy podľa rozhodne o pokračovaní plnenia povinného predprimárneho vzdelávania.

2) Podkladom pre rozhodnutie riaditeľa materskej školy vo veci pokračovania plnenia povinného predprimárneho vzdelávania je podľa § 28a ods. 3 školského zákona vždy predloženie:

a) písomného súhlasu príslušného zariadenia výchovného poradenstva a prevencie,

b) písomného súhlasu všeobecného lekára pre deti a dorast a 
c) informovaného súhlas zákonného zástupcu.
3) Po predložení uvedených súhlasov následne riaditeľka materskej školy vydá rozhodnutie o pokračovaní povinného predprimárneho vzdelávania a uvedenú skutočnosť zaznamená aj v osobnom spise dieťaťa.
4)  Ak dieťa ani po pokračovaní plnenia povinného predprimárneho vzdelávania v materskej škole nedosiahne školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole. Pokračovanie povinného predprimárneho vzdelávania trvá maximálne jeden školský rok a to aj v prípade detí, ktoré začnú plniť predprimárne vzdelávanie predčasne.
20. Formy organizácie výchovy a vzdelávania
Výchova a vzdelávanie, poldenná aj celodenná, sa v materských školách uskutočňuje dennou formou. 

Denná forma výchovy a vzdelávania sa môže uskutočňovať aj ako dištančná: 

a) v celom rozsahu vzdelávania zabezpečovaného materskou školou pre deti, ak sa vyhlási výnimočný stav, núdzový stav alebo mimoriadna situácia, 

b) v rozsahu podľa rozhodnutia riaditeľa školy, ministra školstva alebo inej oprávnenej osoby v čase mimoriadnej situácie, núdzového stavu alebo výnimočného stavu pre všetkých žiakov; 

c) v rozsahu podľa rozhodnutia riaditeľa materskej školy pre deti, pre ktoré je predprimárne vzdelávanie povinné, ak kvôli zdravotnému stavu alebo z iných závažných dôvodov (napr.: rodinné dôvody, ohrozovanie bezpečnosti a zdravia iných detí, ktoré sú účastníkmi výchovy a vzdelávania), nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov, 

d) v rozsahu nevyhnutne potrebnom, najviac však jeden mesiac, z dôvodov podľa § 150a ods. 2 školského zákona. 

21. Osobitný spôsob plnenia povinného predprimárneho vzdelávania

Formy osobitného spôsobu plnenia povinného predprimárneho vzdelávania podľa § 23 školského zákona sú: 

a) individuálne vzdelávanie, ktoré sa uskutočňuje bez pravidelnej účasti na vzdelávaní v škole, 

b) vzdelávanie v školách mimo územia Slovenskej republiky, 

c) vzdelávanie v školách zriadených iným štátom na území Slovenskej republiky so súhlasom zastupiteľského úradu iného štátu, ak zastupiteľský úrad iného štátu oznámil ministerstvu školstva, že vydal súhlas na zriadenie školy, ktorá sa nezapisuje do registra škôl, 

d) vzdelávanie v školách, v ktorých sa uskutočňuje výchova a vzdelávanie podľa medzinárodných programov na základe súhlasu ministerstva školstva, 

e) individuálne vzdelávanie v zahraničí, 

f) vzdelávanie v Európskych školách podľa Dohovoru, ktorým sa definuje štatút Európskych škôl (oznámenie Ministerstva zahraničných vecí Slovenskej republiky č. 597/2004 Z. z.). 

22. Individuálne vzdelávanie dieťaťa v povinnom predprimárnom vzdelávaní

1) Povinné predprimárne vzdelávanie sa spravidla uskutočňuje formou pravidelnej dennej dochádzky dieťaťa do materskej školy v pracovných dňoch v rozsahu najmenej štyri hodiny denne. Môže sa však realizovať aj individuálnou formou.

2) Individuálne vzdelávanie je rovnocennou formou plnenia povinného predprimárneho vzdelávania ako dochádzka do materskej školy zapísanej v registri škôl.

3) Dieťa počas individuálneho vzdelávania zostáva naďalej dieťaťom materskej školy.

4) Individuálne vzdelávanie možno povoliť dieťaťu:

a) ktorého zdravotný stav neumožňuje účasť na výchove a vzdelávaní v materskej škole,

b) ak o jeho povolenie písomne požiada zákonný zástupca.

5) Dieťa, ktorého zákonný zástupca požiada o individuálne vzdelávanie, musí:

a) byť prijaté do materskej školy, ak ju doposiaľ nenavštevovalo, alebo

b) byť už evidované ako dieťa danej materskej školy pred začiatkom plnenia povinného predprimárneho vzdelávania.

23. Individuálne vzdelávanie dieťaťa zo zdravotných dôvodov
1) Ak zdravotný stav dieťaťa neumožňuje jeho účasť na povinnom predprimárnom vzdelávaní v materskej škole, môže zákonný zástupca požiadať materskú školu o povolenie individuálneho vzdelávania.

2) Súčasťou žiadosti je písomný súhlas pediatra, vydaný na základe vyjadrenia lekára so špecializáciou v inom príslušnom odbore. Ak dôvodom neprítomnosti je duševné zdravie dieťaťa, súčasťou žiadosti je aj odporúčanie zariadenia poradenstva a prevencie.

3) Predprimárne vzdelávanie dieťaťa povolené zo zdravotných dôvodov zabezpečuje  materská škola v rozsahu najmenej štyri hodiny týždenne.

4) Individuálne vzdelávanie zabezpečuje učiteľ materskej školy poverený riaditeľom. Túto činnosť vykonáva v rámci svojho pracovného času alebo ako prácu nadčas, v súlade s pracovnoprávnymi predpismi.

5) Ak sa individuálne vzdelávanie realizuje mimo pracoviska dohodnutého v pracovnej zmluve, zamestnávateľ uzavrie s učiteľom dohodu o zmene pracovných podmienok.

6) Čas presunu učiteľa na miesto realizácie individuálneho vzdelávania sa započítava do pracovného času a považuje sa za pracovnú cestu.

7) Pri zabezpečovaní individuálneho vzdelávania je potrebné dodržiavať všetky právne predpisy týkajúce sa bezpečnosti a ochrany zdravia pri práci.

8) Učiteľ zabezpečujúci individuálne vzdelávanie dieťaťa podľa § 28b ods. 2 písm. a) školského zákona vypracúva na konci príslušného polroka písomnú správu, ktorú predkladá riaditeľke materskej školy. Správa obsahuje stručné zhodnotenie priebehu individuálneho vzdelávania a aktuálnej rozvojovej úrovne dieťaťa. Súčasťou správy je aj odporúčanie, či je vhodné posúdiť školskú spôsobilosť dieťaťa v zariadení poradenstva a prevencie, s cieľom rozhodnúť o prípadnom pokračovaní v plnení povinného predprimárneho vzdelávania v nasledujúcom školskom roku.

24. Individuálne vzdelávanie dieťaťa na žiadosť zákonného zástupcu
1) Ak ide o dieťa podľa § 28b ods. 2 písm. b) školského zákona, zákonný zástupca môže požiadať o povolenie individuálneho vzdelávania z vlastného rozhodnutia. Žiadosť o povolenie individuálneho vzdelávania obsahuje: 

a) meno, priezvisko, dátum narodenia, rodné číslo a miesto trvalého pobytu dieťaťa,

b) obdobie, na ktoré sa má individuálne vzdelávanie povoliť,
c) dôvod žiadosti,
d) meno a priezvisko fyzickej osoby zabezpečujúcej individuálne vzdelávanie a jej písomný súhlas,
e) doklady o splnení kvalifikačných predpokladov tejto osoby (najmenej úplné stredné všeobecné alebo úplné stredné odborné vzdelanie),
f) prípadné ďalšie skutočnosti, ktoré môžu ovplyvniť priebeh individuálneho vzdelávania.

2) Individuálne vzdelávanie podľa § 28b ods. 2 písm. b) školského zákona môže zabezpečovať zákonný zástupca dieťaťa alebo iná fyzická osoba.

3) Materská škola v spolupráci so zákonným zástupcom bezodkladne po vydaní rozhodnutia určí obsah individuálneho vzdelávania dieťaťa.

4) Zákonný zástupca je povinný zabezpečiť účasť dieťaťa na predprimárnom vzdelávaní v materskej škole v termíne a rozsahu určenom školou, spravidla v priebehu mesiaca február.

5) Materská škola v tomto období posúdi úroveň rozvoja vedomostí, zručností a kompetencií dieťaťa, pričom využíva vhodné pedagogické stratégie, metódy a pomôcky. 

6) Posúdenie sa uskutočňuje spôsobom rešpektujúcim osobitosti predprimárneho vzdelávania, s dôrazom na elimináciu stresu a záťaže dieťaťa; zákonný zástupca má právo byť pri tomto posúdení prítomný. Úspech posúdenia rozvoja vedomostí, zručností a kompetencií dieťaťa závisí od spôsobu a intenzity vzájomnej komunikácie a spolupráce medzi materskou školou a rodinou dieťaťa do času určeného na posúdenie.
7) Výdavky spojené s individuálnym vzdelávaním takéhoto dieťaťa znáša zákonný zástupca.

8) Povolenie individuálneho vzdelávania tohto dieťaťa materská škola zruší:

a)  na žiadosť zákonného zástupcu,
b)  na základe odôvodneného návrhu fyzickej osoby, ktorá uskutočňuje individuálne vzdelávanie dieťaťa, 

c)  na základe odôvodneného návrhu hlavného školského inšpektora,

d) ak sa pri posúdení rozvoja vedomostí, zručností a schopností zistí, že dieťa si ich neosvojilo v súlade s obsahom individuálneho vzdelávania alebo

e) ak zákonný zástupca nezabezpečí účasť dieťaťa na predprimárnom vzdelávaní v materskej škole na účel posúdenia rozvoja vedomostí, zručností a kompetencií dieťaťa.

9) Materská škola rozhodne o zrušení povolenia individuálneho vzdelávania do 30 dní od začatia konania a zároveň zaradí dieťa do príslušnej triedy materskej školy. Odvolanie proti rozhodnutiu o zrušení povolenia individuálneho vzdelávania nemá odkladný účinok, teda rozhodnutie je vykonateľné hneď po jeho doručení aj v prípade podania opravného prostriedku.

10) V prípadoch uvedených v § 28b ods. 13 písm. c) až e) školského zákona sa konanie vo veci zrušenia individuálneho (predprimárneho) vzdelávania začína na podnet riaditeľky materskej školy.

11) Dieťa podľa § 28b ods. 2 písm. b) školského zákona, ktoré bude mať zrušené individuálne vzdelávanie, bude bezodkladne, od nasledujúceho vyučovacieho dňa po dni, v ktorom bolo toto rozhodnutie doručené zaradené do príslušnej triedy materskej školy a začne plniť povinné predprimárne vzdelávanie v materskej škole formou pravidelného denného dochádzania v pracovných dňoch v rozsahu najmenej štyri hodiny denne podľa § 59a ods. 4 písm. b) školského zákona.

12) Ak sa individuálne vzdelávanie dieťaťa podľa § 28b ods. 2 písm. b) školského zákona zruší:

a) na základe odôvodneného návrhu hlavného školského inšpektora,

b) z dôvodu, že sa pri posúdení rozvoja vedomostí, zručností a schopností zistí, že dieťa si ich neosvojilo v súlade s obsahom individuálneho vzdelávania alebo

c) z dôvodu, že zákonný zástupca nezabezpečí účasť dieťaťa na predprimárnom vzdelávaní v materskej škole na účel posúdenia rozvoja vedomostí, zručností a kompetencií dieťaťa, nemožno dieťa opätovne individuálne vzdelávať podľa § 28b ods. 2 písm. b) na žiadosť zákonného zástupcu v žiadnej materskej škole zapísanej v registri škôl.
25. Vzdelávanie v školách mimo územia Slovenskej republiky 
1) Povolenie plniť povinné predprimárne vzdelávanie formou podľa § 23 písm. b) a c) školského zákona zákonný zástupca žiada formou písomnej žiadosti, v ktorej uvedie: 

a) meno, priezvisko a bydlisko dieťaťa, 

b) rodné číslo dieťaťa, 

c) adresu bydliska v zahraničí, 

d) názov a adresu školy, ktorú bude dieťa v zahraničí navštevovať, ak je vopred známa, alebo názov a adresu školy zriadenej iným štátom na území Slovenskej republiky, ktorú bude dieťa navštevovať. 
2) Osobitný spôsob plnenia povinného predprimárneho vzdelávania podľa § 23 písm. b) a c) školského zákona materská škola povoľuje na základe žiadosti zákonného zástupcu dieťaťa po jeho riadnom prijatí do materskej školy. Materská škola povoľuje plnenie povinného predprimárneho vzdelávania osobitným spôsobom podľa § 23 písm. b) a c) školského zákona rozhodnutím o:

a) povolení vzdelávania v škole mimo územia Slovenskej republiky, ak ide o povinné predprimárne vzdelávanie alebo,

b) povolení vzdelávania v škole zriadenej iným štátom na území Slovenskej republiky so súhlasom zastupiteľského úradu príslušného štátu, ak ide o povinné predprimárne vzdelávanie.
26. Ďalšie formy osobitného spôsobu plnenia povinného predprimárneho vzdelávania
1) Postupy spojené s osobitným spôsobom plnenia povinného predprimárneho vzdelávania podľa § 23 písm. e) a g) školského zákona (t. j. o individuálnom vzdelávaní v zahraničí a o vzdelávaní v Európskych školách) nie sú v zákone explicitne upravené.
2) Materská škola povoľuje plnenie povinného predprimárneho vzdelávania osobitným spôsobom podľa § 23 písm. e) a g) školského zákona rozhodnutím o:

· povolení individuálneho vzdelávania v zahraničí, ak ide o povinné predprimárne vzdelávanie (§ 37 ods. 1 písm. j) zákona č. 321/2025 Z. z.) alebo,

· povolení vzdelávania v Európskych školách, ak ide o povinné predprimárne vzdelávanie (§ 37 ods. 1 písm. k) zákona č. 321/2025 Z. z.).

3) Materská škola:

· získava na dieťa normatívne finančné prostriedky aj príspevok na edukačné publikácie,

· môže poskytnúť dieťaťu pracovné zošity s certifikátom do bezplatného užívania,

· nevypracúva pre dieťa individuálny vzdelávací program,

· na konci školského vyučovania tomuto dieťaťu vydáva osvedčenie o získaní predprimárneho vzdelania.
Článok III.
Výkon práv a povinností detí a ich zákonných zástupcov v materskej škole, pravidlá vzájomných vzťahov a vzťahov s pedagogickými zamestnancami a ďalšími zamestnancami materskej školy
Dieťa má právo na:

a) rovnoprávny prístup k vzdelávaniu, bez zneužívania na škodu druhého dieťaťa,
b) bezplatné vzdelanie v materskej škole rok pred plnením povinnej školskej dochádzky,

c) vzdelanie v štátnom jazyku a v materinskom jazyku v rozsahu ustanovenom v školskom zákone,
d) dochádzky v materských školách,
e) inkluzívne vzdelávanie a individuálny prístup rešpektujúci jeho schopnosti, možnosti a zdravotný stav,

f) úctu k jeho vierovyznaniu, svetonázoru, národnostnej a etnickej príslušnosti,

g) poskytovanie poradenstva a služieb spojených s výchovou a vzdelávaním,

h) výchovu a vzdelávanie v bezpečnom a hygienicky vyhovujúcom prostredí,
i) organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,

j) úctu k svojej osobe a na zabezpečenie ochrany proti fyzickému, psychickému a sexuálnemu násiliu,
k) na výchovu a vzdelávanie v priestore školy, ktorý je prispôsobený jeho zdravotnému postihnutiu a umožňuje mu prístup a pohyb,
l) dieťa so zdravotne znevýhodnením má právo na výchovu a vzdelávanie s využitím špeciálnych foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.
Povinnosti dieťaťa:

a) neobmedzovať svojím konaním práva ostatných osôb zúčastňujúcich sa na výchove a vzdelávaní,

b) dodržiavať školský poriadok materskej školy a ďalšie vnútorné predpisy MŠ v spolupráci so zákonnými zástupcami detí,
c) pravidelne sa zúčastňovať na výchove a vzdelávaní,
d) chrániť pred poškodením majetok materskej školy a majetok, ktorý využíva na výchovu a vzdelávanie,
e) chrániť pred poškodením učebné pomôcky,
f) konať tak, aby neohrozovalo svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
g) ctiť si ľudskú dôstojnosť svojich spolužiakov a zamestnancov materskej školy,

h) rešpektovať pokyny zamestnancov materskej školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.
Zákonný zástupca dieťaťa má právo:
a) žiadať, aby sa v rámci výchovy a vzdelávania v MŠ poskytovali deťom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona, 
b) oboznámiť sa so školským vzdelávacím programom MŠ a školským poriadkom, 
c) byť informovaný o výchovno-vzdelávacích výsledkoch svojho dieťaťa, 
d) na poskytnutie poradenských služieb vo výchove a vzdelávaní svojho dieťaťa,
e) zúčastňovať sa na výchove a vzdelávaní po predchádzajúcom súhlase riaditeľky MŠ,
f) vyjadrovať sa k školskému vzdelávaciemu programu MŠ prostredníctvom rady školy.
Zákonný zástupca dieťaťa je povinný:

a) dodržiavať podmienky výchovno-vzdelávacej činnosti svojho dieťaťa určené školským poriadkom,
b) dbať na sociálne a kultúrne zázemie dieťaťa, rešpektovať jeho špeciálne výchovno-vzdelávacie potreby,
c) poskytnúť so zámerom spracovania osobné údaje v rozsahu uvedenom v § 11 ods. 6 školského zákona,

d) informovať materskú školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania. Ak zákonní zástupcovia nebudú materskú školu informovať o zmenách v zdravotnom stave dieťaťa alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa, po predchádzajúcom písomnom upozornení zákonného zástupcu riaditeľka materskej školy pristúpi k vydaniu rozhodnutia o prerušení dochádzky dieťaťa do materskej školy z podnetu riaditeľka materskej školy alebo o predčasnom skončení predprimárneho vzdelávania , ak nejde o povinné predprimárne vzdelávanie z dôvodu, že materská škola nie je schopná, vzhľadom na svoje podmienky (personálne, priestorové, ale napr. aj materiálno-technické), poskytnúť dieťaťu výchovu a vzdelávanie primeranú druhu a stupňu jeho zdravotného znevýhodnenia,

e) nahradiť škodu, ktorú dieťa úmyselne zavinilo,

f) v prípade akéhokoľvek výskytu infekčného (prenosného) ochorenia vírusového, bakteriálneho alebo parazitárneho pôvodu, vrátane epidemického a pandemického výskytu ochorenia, okamžite oznámiť triednemu učiteľovi dôvod neprítomnosti dieťaťa (z dôvodu monitoringu a pristúpenia k účinným opatreniam na zabránenie rozšírenia tohto ochorenia v detskom kolektíve). Nástup dieťaťa do MŠ po prekonaní takéhoto ochorenia je možný len na základe predloženého potvrdenia od lekára,

g) ak je neprítomnosť dieťaťa v materskej škole dlhšia ako 5 po sebe nasledujúcich dní, je zákonný zástupca povinný riaditeľke oznámiť dôvod neprítomnosti písomne a pri opätovnom nástupe predložiť vyhlásenie o bezinfekčnosti prostredia a dieťaťa,

h) vyzdvihnúť si čo najskôr dieťa z MŠ, ak dostane od učiteľa informáciu, že dieťa má teplotu, hnačku, zvracia alebo sa vyskytlo iné ochorenie či nevoľnosť. Opätovný nástup v takomto prípade je možný len s lekárskym potvrdením, že dieťa je už zdravé,

i) pravidelne uhrádzať príspevky  za pobyt dieťa v materskej škole podľa príslušného všeobecne záväzného nariadenia 3/2023 v zriaďovateľskej pôsobnosti Mesta Žilina a príspevok na stravu podľa pokynov materskej školy.
j) zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľky materskej školy, 
k) rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických zamestnancov aj nepedagogických zamestnancov MŠ a detí prijatých do MŠ),
l) všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa, a podľa potreby s riaditeľkou,
m) zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti MŠ a riadenia MŠ.
Pravidlá vzájomných vzťahov a vzťahov s pedagogickými zamestnancami, odbornými
                            zamestnancami a ďalšími zamestnancami materskej školy
1) Pedagogickí zamestnanci a odborní zamestnanci majú okrem práv ustanovených osobitnými právnymi predpismi pri výkone pracovnej činnosti práva, ktoré sú taxatívne vymedzené v § 3 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“). 
2) Na pedagogických zamestnancov a odborných zamestnancov sa vzťahujú povinnosti uvedené v § 4 ods. 1 zákona č. 138/2019 Z. z. 
3) Práva ustanovené školským zákonom a zákonom č. 138/2019 Z. z. sa zaručujú rovnako každému v súlade so zásadou rovnakého zaobchádzania vo výchove a vzdelávaní
4) Výkon práv a povinností vyplývajúcich zo školského zákona musí byť v súlade s dobrými mravmi, pričom nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.
5) Zákonný zástupca je povinný rešpektovať skutočnosť, že službukonajúca učiteľka nesmie odviesť dieťa k sebe domov ani ho odovzdať inej osobe, ako je zákonný zástupca alebo ním písomne splnomocnená osoba.
6) Postup materskej školy vo vzťahu k napĺňaniu rodičovských práv a povinností zákonných zástupcov pri vzniku nezhôd a sporov sa riadi týmito zásadami, princípmi a pravidlami:
a) počas konania o rozvode alebo úprave výkonu rodičovských práv a povinností materská škola dbá o riadne napĺňanie rodičovských práv a povinností až do rozhodnutia súdu tak, ako to bolo do podania návrhu na rozvod manželstva a úpravu výkonu rodičovských práv a povinností k dieťaťu (napr. že každý rodič má právo priviesť dieťa do materskej školy aj ho z nej vyzdvihnúť); 
b) materská škola počas prebiehajúceho konania o úprave výkonu rodičovských práv a povinností k dieťaťu zachováva neutralitu vo svojich postojoch a vyjadreniach týkajúcich sa dieťaťa. V prípade potreby pedagogickí zamestnanci a odborní zamestnanci poskytnú nezaujaté, vecné a objektívne stanovisko len súdu, ak si ho od materskej školy písomne vyžiada, pričom obsah tohto písomného stanoviska neposkytne ani jednému zákonnému zástupcovi;
c) v prípade narušených vzťahov medzi zákonnými zástupcami materská škola bude rešpektovať len rozhodnutie súdu alebo predbežné opatrenie súdu (neodkladné opatrenie), ktorého zmyslom je dočasná úprava pomerov zákonných zástupcov vo vzťahu k starostlivosti o dieťa. Materská škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva právoplatné jeho doručením a márnym uplynutím lehoty na podanie odvolania; materská škola pritom rešpektuje skutočnosť, že aj napriek nariadeniu predbežného opatrenia rodičovské práva a povinnosti zostávajú zachované;
d) v prípade zverenia dieťaťa právoplatným rozhodnutím súdu do starostlivosti len jednému zo zákonných zástupcov, ktorý zastupuje dieťa v bežných veciach, materská škola bude riešiť všetky záležitosti týkajúce sa dieťaťa výhradne s rodičom, ktorý má dieťa v bežných veciach (napr. zabezpečenie krúžkovej činnosti atď.) zastupovať;
e) priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentami disponuje;
f) priestory materskej školy môžu byť miestom styku s maloletým, avšak len v prípade, ak sa postupuje podľa súdneho rozhodnutia, v ktorom úpravu styku určí súd, resp. podľa súdom schválenej rodičovskej dohody.
7) Ak zákonní zástupcovia budú svojimi vyjadreniami, statusmi a komentármi na sociálnych sieťach znevažovať pedagogickú činnosť materskej školy, riadenie materskej školy a poškodzovať dobré meno materskej školy na verejnosti, materská škola bude postupovať v súlade s § 19b ods. 2 a 3 zákona č. 40/1964 Zb. (Občiansky zákonník).
8) Pravidlá vzájomných vzťahov s pedagogickými zamestnancami a ďalšími zamestnancami materskej školy sú určené týmito zásadami a princípmi: a) vytvárať tvorivú atmosféru na udržiavanie dobrých medziľudských vzťahov, b) uplatňovať iniciatívu, vzájomnú pomoc a ochotu, c) presadzovať toleranciu, rešpektovanie a úctu, d) prejavovať otvorenosť, konštruktívnosť a asertívnosť pri riešení konfliktných, sporných situácií.
Článok IV.
Prevádzka a vnútorný režim materskej školy
1. Čas prevádzky
Materská škola je v prevádzke v pracovných dňoch od 6,00 hod. do 16,30 hod.

Prevádzka materskej školy je odsúhlasená zriaďovateľom – mesto Žilina.
Prevádzka MŠ bola prerokovaná so zákonnými zástupcami na rodičovskom združení.
Riaditeľka materskej školy: PaedDr. Erika Pratáková
Zástupkyňa riaditeľky školy: Mgr. Monika Tlachová

Kontakt pre MŠ: 041/566 20 06, 0910 322 619
E-mail: mshajikzilina@gmail.com
2. Konzultačné hodiny

Konzultačné hodiny: nepárny pondelok od 15,30 - 16,00 hod., párna streda od 11.00 - 12.00 hod. prípadne podľa predchádzajúceho dohovoru so zákonným zástupcom dieťaťa.

Vedúca školskej jedálne: Iveta Ďuratná
Kontakt vedúca ŠJ: 
Úradné hodiny pre verejnosť: párny týždeň- pondelok, streda, piatok od 7.00 -12.00 hod.,ne párny týždeň – utorok, štvrtok od 7.00 – 12.00 hod., prípadne podľa predchádzajúceho dohovoru.
3. Prevádzka materskej školy v čase prázdnin  
1) V čase letných prázdnin je prevádzka materskej školy prerušená z hygienických dôvodov najmenej na tri týždne. V tomto období podľa dispozícií riaditeľa materskej školy vykonávajú prevádzkoví zamestnanci upratovanie a dezinfekciu priestorov, pedagogickí zamestnanci si podľa plánu dovoleniek čerpajú dovolenku, náhradné voľno.
2) Deti z materských škôl v zriaďovateľskej pôsobnosti mesta Žilina sa v čase letných prázdnin budú sústreďovať do materských škôl, ktoré zabezpečia prevádzku.
3) Prerušenie prevádzky a materské školy, ktoré zabezpečia prevádzku v čase letných prázdnin v zriaďovateľskej pôsobnosti mesta Žilina oznámi riaditeľ materskej školy rodičom (zákonným zástupcom) dva mesiace vopred.

4) Počas školských prázdnin (okrem letných) budú rodičia vyjadrovať svoj záujem o prevádzku MŠ. Pokiaľ záujem nepresiahne 50 %, prevádzka bude obmedzená na zodpovedajúci počet tried. Pokiaľ záujem nepresiahne 30 detí prevádzka bude z ekonomických dôvodov prerušená.(napr. jesenné, vianočné, veľkonočné, jarné prázdniny) a zamestnanci si budú čerpať riadnu dovolenku. alebo náhradné voľno.
4. Prerušenie alebo obmedzenie prevádzky materskej školy 
1) Prevádzku materskej školy možno prerušiť zo závažných dôvodov, najmä z organizačných, technických, hygienicko‑epidemiologických alebo z iných vážnych prevádzkových dôvodov.

2) O prerušení prevádzky materskej školy rozhoduje riaditeľ školy po prerokovaní so zriaďovateľom.

3) Prerušenie prevádzky môže byť:
a) plánované (napr. počas školských prázdnin alebo v čase nevyhnutných opráv),
b) neplánované (napr. z dôvodu havárie, nepriaznivej epidemiologickej situácie alebo iných mimoriadnych udalostí).

4) Riaditeľ materskej školy bezodkladne informuje zákonných zástupcov o prerušení prevádzky, jeho dôvodoch a predpokladanom trvaní prostredníctvom obvyklých komunikačných prostriedkov (napr. webové sídlo školy, oznam, elektronická komunikácia).

5) V prípade prerušenia prevádzky materská škola podľa možností zabezpečí náhradné riešenie v spolupráci so zriaďovateľom.

6) Po odstránení dôvodov prerušenia riaditeľ materskej školy rozhodne o obnovení prevádzky a informuje o tom zákonných zástupcov.
7) Prevádzku materskej školy môže dočasne obmedziť alebo prerušiť zriaďovateľ:

a) zo závažných organizačných dôvodov,

b) z technických dôvodov

c) z hygienicko-epidemiologických dôvodov,

d) na základe odporúčania príslušného RÚVZ

e) na návrh riaditeľky materskej školy z iných dôvodov, ktoré môžu ohroziť bezpečnosť  a zdravie detí a zamestnancov alebo môžu spôsobiť vážne škody na majetku.

8) Prevádzku materskej školy môže dočasne obmedziť alebo prerušiť aj orgán miestnej štátnej správy v školstve alebo ministerstvo školstva, najmä z hygienicko-epidemiologických dôvodov alebo na základe odporúčania príslušného RÚVZ.
5.  Úhrada príspevku za materskú školu

Úhrada poplatkov za dochádzku: 

1) Výška príspevku je určená v súlade s § 28 ods. 5 školského zákona v nadväznosti na VZN č. 3/2023 o výške príspevkov na čiastočnú úhradu nákladov v školách a školských zariadeniach v zriaďovateľskej pôsobnosti Mesta Žilina vo výške 35 €.
2) Tento príspevok sa uhrádza vopred do 10. dňa v kalendárnom mesiaci na účet materskej školy: IBAN SK89 5600 0000 0003 3038 3008. Z dôvodu neuhradenia príspevku v stanovenom termíne môže riaditeľka po predchádzajúcom upozornení zákonného zástupcu rozhodnúť o ukončení dochádzky dieťaťa do materskej školy.
3) Príspevok v MŠ zákonný zástupca neuhrádza za dieťa:

· ktoré má jeden rok pred plnením povinnej školskej dochádzky,

· ktoré je umiestnené v zariadení na základe rozhodnutia súdu,

4) Povinný príspevok sa na základe rozhodnutia zriaďovateľa zákonný zástupca neuhrádza, ak: dieťa prerušilo dochádzku do MŠ na viac ako 31 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom a na základe písomnej  žiadosti zákonného zástupcu a lekárskeho potvrdenia.
Príspevok na stravovanie dieťaťa v materskej škole:
1) Výška príspevku je určená v súlade s VZN č. 3/2023 zo dňa 01.04. 2023 o príspevku na čiastočnú úhradu nákladov v školskej jedálni a výdajnej školskej jedálni od zákonných zástupcov.
Výška stravného: 
Celodenná strava: vo výške 3. finančného pásma je 2,50 €
· desiata – 0,50 €

· obed – 1,60 €

· olovrant – 0,40 €
Spôsob úhrady stravného:

Zákonný zástupca uhrádza náklady na stravovanie a réžiu vopred na účet ŠJ:

IBAN: SK23 5600 0000 0003 3038 7009, najneskôr do 15. dňa v kalendárnom mesiaci.

Stravné sa uhrádza mesiac vopred.

Úhrada stravného sa uskutočňuje prostredníctvom:

· internetbankingu

· trvalého príkazu

· prípadne poštovej poukážky

Spôsob odhlasovania zo stravy:

Odhlasovanie zo stravy je možné vždy deň vopred do 13,00 hod., v pondelok do 7:30 hod. na tel. čísle 0910 821 485. V prípade, že sa stravník nestihne odhlásiť, môže si v 1. deň prísť pre obed do školskej jedálne – bude mu vydaný do obedára v čase od 12:00 do 12:30 hod. Následne je zákonný zástupca/rodič povinný v prípade neprítomnosti dieťa odhlásiť. Za neodobratú a včas neodhlásenú stravu sa finančná ani vecná náhrada neposkytuje. Dieťa sa neodhlasuje zo stravy u učiteliek na triedach.
Aplikácia na odhlasovanie obedov:

www.strava.sk
Prihlasovacie údaje pre vstup do aplikácie:

Číslo zariadenia: 90168

Užívateľské meno: Meno stravníka

Heslo: číslo stravníka vygenerované v programe

Pri odhlásení nezabudnúť kliknúť – ,,uložiť“
Rodičia, ktorí nebudú používať aplikáciu, budú mať k dispozícií telefónny kontakt do školskej jedálne. Stravu si rodičia budú odhlasovať osobne.
Dotácia na podporu výchovy k plneniu školských povinností dieťaťa a dotácia na podporu výchovy k stravovacím návykom dieťaťa: 
Od 1. júla 2022 vstúpil do platnosti zákon č. 232/2022 Z. z. o financovaní voľného času dieťaťa a o zmene a doplnení zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR, ktorým sa upravujú podmienky na získanie dotácie na stravovanie. 
Dotáciu na podporu výchovy k stravovacím návykom dieťaťa možno poskytnúť na zabezpečenie obeda a iného jedla (ďalej len „strava“) v materskej škole, základnej škole a v strednej škole na dieťa, ktoré navštevuj:

f) posledný ročník materskej školy, základnú školu, prvý ročník až štvrtý ročník osemročného vzdelávacieho programu v strednej škole alebo prvý ročník päťročného vzdelávacieho programu v strednej škole po prijatí na vzdelávanie v strednej škole z ôsmeho ročníka základnej školy, ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, písomne požiada žiadateľa podľa odseku 4 prostredníctvom zariadenia školského stravovania, aby podal žiadosť o poskytnutie dotácie na podporu výchovy k stravovacím návykom dieťaťa na toto dieťa, 
g) materskú školu, okrem dieťaťa navštevujúceho posledný ročník materskej školy, a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima, 

h) materskú školu, ak v materskej škole, okrem dieťaťa navštevujúceho posledný ročník materskej školy, je najmenej 50 % detí z domácností, ktorým sa poskytuje pomoc v hmotnej núdzi.
Dotáciu na podporu výchovy k stravovacím návykom dieťaťa a dotáciu na podporu výchovy k plneniu školských povinností dieťaťa možno poskytnúť žiadateľovi, ktorým je: 

a) zriaďovateľ materskej školy, zriaďovateľ základnej školy alebo zriaďovateľ strednej školy okrem zriaďovateľa, ktorým je regionálny úrad školskej správy,
b) obec podľa sídla školy, ak zriaďovateľom materskej školy, zriaďovateľom základnej školy alebo zriaďovateľom strednej školy je regionálny úrad školskej správy, 
c) občianske združenie, ktorého členmi sú rodičia alebo iní zástupcovia detí a priatelia školy, ak zriaďovateľom materskej školy, zriaďovateľom základnej školy alebo zriaďovateľom strednej školy je regionálny úrad školskej správy, alebo 
d) v odôvodnených prípadoch materská škola, základná škola alebo stredná škola na základe písomnej dohody so zriaďovateľom podľa písmena a) alebo s obcou podľa písmena b). 
     Dotácia na podporu výchovy k plneniu školských povinností dieťaťa sa poskytuje v príslušnom rozpočtovom roku v dvoch častiach, a to do 25. februára a do 25. septembra. 
     Dotácia na podporu výchovy k stravovacím návykom dieťaťa sa poskytuje v sume:

a) 1,40 eura za každý deň, v ktorom sa dieťa zúčastnilo výchovno-vzdelávacej činnosti v materskej škole a odobralo stravu; za výchovno-vzdelávaciu činnosť v poslednom ročníku materskej školy sa považuje aj individuálne vzdelávanie, ktoré sa uskutočňuje bez pravidelnej účasti na predprimárnom vzdelávaní v materskej škole.
Poskytovanie dotácií na školské potreby: 
Dotáciu na podporu výchovy k plneniu školských povinností dieťaťa možno poskytnúť na úhradu školských potrieb potrebných na prípravu na vzdelávanie a vzdelávanie v materskej škole alebo na prípravu na vyučovanie a na vyučovanie v základnej škole na:  
a) každé dieťa, ktoré navštevuje posledný ročník vzdelávacieho programu odboru vzdelávania (ďalej len „posledný ročník“) materskej školy alebo základnú školu a v poslednom ročníku materskej školy alebo v základnej škole je najmenej 50 % detí z domácností, ktorým sa poskytuje pomoc v hmotnej núdzi,
b) dieťa, ktoré navštevuje posledný ročník materskej školy alebo základnú školu a žije v domácnosti, ktorej sa poskytuje pomoc v hmotnej núdzi alebo ktorej priemerný mesačný príjem za posledných šesť mesiacov predchádzajúcich dňu podania žiadosti o poskytnutie dotácie (ďalej len „príjem“) je najviac vo výške životného minima.
Školské potreby podľa tohto zákona sú najmä zošity, písacie potreby, učebnice, nevyhnutné individuálne pomôcky.
7.  Organizácia tried a vekové zloženie detí
1. trieda: Mravčeky       2-3 ročné deti             I. pavilón, prízemie
2. trieda: Lienky            2-3 ročné deti             I. pavilón, 1. poschodie
3. trieda: Včielky           3-4 ročné deti             I. pavilón, 2. poschodie  
4. trieda: Motýliky      4 - 5 ročné deti             II. pavilón,  2. poschodie
5. trieda: Žabky           5 - 6 ročné deti            III. pavilón, prízemie 
6. trieda: Žirafky         5 - 6 ročné deti - elokovaná trieda v ZŠ Námestie Mladosti 1
7. trieda: Zajačiky       5 - 6 ročné deti - elokovaná trieda v ZŠ Námestie Mladosti 1
8. Prevádzka tried, schádzanie a rozchádzanie detí:
1., 2., 3. trieda: od 6.00 – 6.45 h. sa schádzajú v 1. triede - Mravčeky
1., 2., 3. trieda: od 15.20 – 16.30 h. sa schádzajú v 1. triede - Mravčeky
4., 5.      trieda: od 6.00 – 6.45 h. sa schádzajú v 5. triede - Žabky
4., 5.      trieda: od 15.20 – 16.30 h. sa schádzajú v 5. triede - Žabky
Elokované triedy: ZŠ Námestie Mladosti 1
6., 7. trieda: od 6.00 – 6.45 sa schádzajú v 8. triede - Zajačiky
6., 7. trieda: od 15.20 – 16.30 sa schádzajú v 7. triede - Žirafky
9. Denný poriadok – prehľad o usporiadaní denných činností v materskej škole
1) Výchova a vzdelávanie sa v materskej škole uskutočňuje prostredníctvom nasledovných foriem denných činností: 

· hry a činnosti podľa výberu detí, 

· zdravotné cvičenie, 

· vzdelávacia aktivita,

· pobyt vonku,

· činnosti zabezpečujúce životosprávu (osobná hygiena, stravovanie, odpočinok).

2) Pri organizácii činností spojených s uspokojením základných fyziologických potrieb detí má učiteľka vždy na zreteli dodržiavanie psychohygieny detí a ochrany ich zdravia. Výchovno-vzdelávacia činnosť v materskej škole pozostáva z ustálených organizačných foriem. V týchto formách sa vzhľadom na optimálny biorytmus a zdravú životosprávu dieťaťa predškolského veku uspokojujú rozmanité potreby a záujmy. Usporiadanie denných činností pravidelne sa opakujúcich v konkrétnej triede je spracované vo forme denného poriadku. Denný poriadok je zverejnený pre zákonných zástupcov na nástenke v šatni príslušnej triedy . V čase od 6,00 do 7,00 hod. sa deti schádzajú v 1. triede – Mravčeky a v 5. triede O 7,00 hod si deti vyzdvihnú pedagogickí zamestnanci a odvedú do tried. Popoludní sa budú rozchádzať v čase od 15.30 do 16,30 hod. v uvedených triedach / jarné, letné, jesenné mesiace podľa počasie na školskom dvore.
3) Denné poriadky jednotlivých tried tvoria prílohu č. 3 školského poriadku

10. Preberanie detí
1) Dieťa od zákonného zástupcu preberá učiteľka, ktorá zaň zodpovedá od jeho prevzatia, až po jeho odovzdanie učiteľke, ktorá ju strieda v práci, zákonnému zástupcovi, alebo inej splnomocnenej osobe. Dieťa do triedy odovzdáva rodič prezuté v pevnej a zdravotne vyhovujúcej obuvi, bez drobných predmetov ohrozujúcich zdravie (prstene, retiazky, náramky, hodinky, drobné hračky), bez žuvačky.
2) Zákonný zástupca je povinný priviesť dieťa do materskej školy do 8.00 hod. a osobne ho odovzdá učiteľke. Ak rodič opakovane nedodržiava stanovený čas, bude písomne napomenutý. Za tri písomné napomenutia môže riaditeľka MŠ na základe nedodržiavania školského poriadku dieťa vylúčiť z MŠ.
3) Zákonný zástupca preberá dieťa v čase od 11:30 hod. do 12:00 hod. alebo od 14,45 hod. do 16,30 hod.

4) V prípade dochádzky dieťaťa v inom čase, ak je to nutné, dohodne zákonný zástupca čas jeho príchodu a spôsob stravovania tak, aby nenarušil priebeh výchovno-vzdelávacej činnosti ostatných detí. 

5) Prevzatie dieťaťa môže pedagogický zamestnanec odmietnuť, ak zistí, že jeho zdravotný stav nie je vhodný na prijatie do MŠ.

6) Na prevzatie svojho dieťaťa z materskej školy môže zákonný zástupca písomne splnomocniť aj svoje ďalšie maloleté dieťa nie mladšie ako 10 rokov, alebo inú osobu, ktorá po prevzatí za dieťa zodpovedá. 
7) Všetky osoby, ktoré zákonný zástupca splnomocní na preberanie dieťaťa z materskej školy, musia byť uvedené v splnomocnení, ktoré platí vždy v príslušnom školskom roku.
8) V prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa ; ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobné času zamestnancov. 
Upozornenie: Službu konajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca, alebo ním písomne splnomocnená osoba.
9) V prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí.
10) V prípade, že zákonní zástupcovia majú súdnym rozhodnutím, prípadne predbežným opatrením obmedzené preberanie detí, je potrebné o tom písomne (fotokópiou úradného rozhodnutia) informovať riaditeľku materskej školy.

11.  Organizácia v šatni

1) Do šatne majú prístup zákonní zástupcovia a splnomocnené osoby v čase  od 6.00 do 8.00 hod. a od 14.45 do 16.30 hod. Zákonný zástupcovia 4. triedy majú prístup do šatne v čase od 7:00 do 8:00 hod. 
2) Pred vstupom do šatne si dôkladne očistia obuv. Pri prezliekaní a odkladaní vecí do skrinky vedú deti k samostatnosti a poriadkumilovnosti v spolupráci s učiteľkou.

3) Za poriadok v skrinkách a vlastné hračky zodpovedá zákonný zástupca, tiež za stále pripravené náhradné oblečenie pre prípad znečistenia a premočenia.
4) Za estetickú úroveň v šatni zodpovedá učiteľka príslušnej triedy, za hygienu a uzamknutie vchodu určený nepedagogický zamestnanec.

5) Učiteľka v mladšej a strednej vekovej skupine pomáha pri prezliekaní detí na pobyt vonku i po jeho ukončení spolu s nepedagogickou zamestnankyňou. V najstaršej vekovej skupine pomáha učiteľka deťom podľa potreby.

6) Odporúča sa priniesť dieťaťu pohodlné oblečenie na prezlečenie do triedy, na prezutie ortopedické sandále.
12.  Organizácia v umyvárni
1) Každé dieťa má vlastný hrebeň, uterák. Za pravidelnú výmenu uterákov, čistenie hrebeňov a suchú podlahu zodpovedá príslušný nepedagogický zamestnanec. 
2) Deti sa v umyvárni zdržiavajú len za prítomnosti učiteľky, ktorá ich učí základným hygienickým návykom a sebaobsluhe. Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie hygienických, zdravotných a bezpečnostných predpisov zodpovedá učiteľka príslušnej triedy.

3) Zákonní zástupcovia  nevstupujú do detskej umyvárne a WC a nepoužívajú školské WC (len v nevyhnutných prípadoch).   

13.  Organizácia v jedálni
1) Za kvalitu a predpísané množstvo stravy, hygienu a kultúru stravovania zodpovedá vedúca školskej jedálne. V školskej jedálni sa výroba jedál uskutočňuje podľa materiálno-spotrebných noriem pre školské stravovanie vydané MŠ SR v roku 2010, odporúčaných výživových dávok podľa vekových kategórií stravníkov, zásad na zostavovanie jedálnych lístkov, hygienických  požiadaviek a zásad správnej výrobnej praxe, finančného príspevku od zákonného zástupcu dieťaťa na nákup potravín  na jedno jedlo podľa zvoleného finančného pásma. 
2) Denný počet prihlásených detí na stravu  zisťuje vedúca školskej jedálne alebo hlavná kuchárka  na základe vyplnených výkazov stravovaných osôb, výkazy v  jednotlivých triedach sa vypracujú v spolupráci s pedagogickými zamestnancami. 
3) Vedúca školskej jedálne zabezpečuje pitný režim v rámci podávania desiaty, obeda a olovrantu. Spolupracuje pri zabezpečovaní pitného režimu v priebehu dňa, pričom sú dodržané hygienické zásady pri manipulácii s riadom, ktorý je na tieto účely vyčlenený.

4) Riaditeľka školy v spolupráci s vedúcou školskou jedálne zabezpečuje celoslovenské programy podpory zdravia : Školský mliečny program .
5) Za organizáciu a výchovno-vzdelávaciu činnosť pri jedle zodpovedá učiteľka. Vedie deti k osvojeniu si základných návykov kultúrneho stravovania, uplatňuje individuálny prístup k deťom. Počas jedla nenásilne deti usmerňuje, podľa želania rodičov deti prikrmuje. Nenúti ich jesť. Deti 3 ročné používajú pri jedle lyžičku, 4 – 5-ročné lyžičku a vidličku, postupne aj nôž. Deti 5 – 6 ročné používajú samostatne kompletný príbor. V závislostí od zručností detí sa umožní používanie kompletného príboru aj mladším deťom.
6) Zákonný zástupca dieťaťa, u ktorého podľa posúdenia ošetrujúceho lekára zdravotný stav vyžaduje osobitné stravovanie (ak sú v zariadení školského stravovania vytvorené vhodné prevádzkové podmienky, napr. osobitné skladovanie, osobitné zohrievanie donesenej stravy) môže zabezpečiť stravovanie dieťaťa individuálnou donáškou diétnej stravy. Zákonný zástupca dieťaťa v zmysle § 8  ods. 3 písm. b) vyhlášky č. 75/2023 Z. z.  predloží  od ošetrujúceho lekára písomné posúdenie, že zdravotný stav dieťaťa vyžaduje osobitné stravovanie a žiadosť o individuálnu donášku diétnej stravy. Vedúca školskej jedálne  písomne upozorní  zákonného zástupcu dieťaťa, že on preberá plnú zodpovednosť za hygienickú bezchybnosť ako aj za vhodnosť a nutričné dodržiavanie donesenej diétnej stravy. 
7) (Zriaďovateľ bude realizovať diétne stravovanie – bezlepková diéta v Školskej jedálni pri ZŠ Martinská Žilina,  podľa požiadaviek zákonných zástupcov detí a žiakov, môže sa pre tieto deti strava dovážať autom určeným na rozvoz stravy) .
8) Časový harmonogram podávania jedla:
b) desiata: 
8.35 –   9.10 hod.

c) obed: 
          11.05 – 12.00 hod.

d) olovrant:       13.45 – 14.15 hod.

Poznámka: Stravovanie je zabezpečené  v jedálni v dvoch etapách:
· prvá etapa od 11,00 do 11,30 – jedia deti I.,II.,III. triedy

· druhá etapa od 11,30 do 12,00 – jedia deti IV., V., triedy

· v jedálni ZŠ Námestie Mladosti 1 sa stravujú deti VI. a VII. triedy mimo stravovania žiakov v čase 11:15 do 11:45 hod.
9) Neprítomnosť dieťaťa a odhlásenie zo stravy oznámi zákonný zástupca 24 hod. vopred, po nedeli alebo sviatku do 7.30 hod. telefonicky u vedúcej školskej jedálne. V prípade, ak zákonný zástupca nemôže z rôznych dôvodov odhlásiť svoje dieťa osobne v materskej škole, môže odhlásiť dieťa zo stravy telefonicky v čase: 
· pondelok až štvrtok denne od 8.00 hod. do 13.00 hod. na nasledujúci deň,

· v piatok od 8.00 hod. a v pondelok do 7.30 hod. na pondelok.

10) V prípade, že sa tak nestane, uhrádza zákonný zástupca plnú stravnú jednotku. 

11) Ak dieťa  ochorie a zákonný zástupca  neodhlási dieťa včas zo stravy, môže si obed v prvý deň ochorenia dieťaťa prevziať do obedára v čase  od 12.00 hod. – do 13.00 hod.
14.  Pobyt detí vonku
1) Pobyt vonku obsahuje pohybové aktivity detí, v rámci školského dvora, alebo vychádzky. Uskutočňuje sa v každom vhodnom počasí. Výnimkou, keď sa nemusí uskutočniť, sú nepriaznivé klimatické podmienky, silný nárazový vietor, silný mráz, dážď (nie mrholenie) a klzký terén. V jarných a letných mesiacoch sa pobyt vonku upravuje vzhľadom na intenzitu slnečného žiarenia a zaraďuje sa 2-krát počas dňa, v dopoludňajších a odpoludňajších hodinách. V čase od 11,00 do 15,00 hod. sa v tomto období obmedzuje pobyt vonku  na minimum. Počas letných mesiacov s vysokými dennými teplotami musia mať deti pri pobyte vonku hlavu pokrytú vhodným doplnkom (šiltovkou, klobúkom a pod.), aby sa predišlo úpalu. Odporúča sa vzdušné oblečenie s prírodných materiálov.
2) Počas pobytu vonku je učiteľka povinná zabezpečiť deťom plnohodnotnú, organizovanú činnosť. Neodmysliteľnými činnosťami počas pobytu vonku sú tvorivé aktivity s pieskom, pohybové hry s loptou a iné pohybové, športové a hudobno-pohybové hry, ako aj kreslenie kriedovým pastelom na betón atď. Učiteľka venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle všeobecne záväzných právnych predpisov a pokynov riaditeľky materskej školy.

3) Skôr ako sa pobyt detí uskutoční na školskom dvore, učiteľka skontroluje bezpečnosť areálu, podľa potreby odstráni z dosahu nebezpečné predmety, prípadne zabezpečí ich likvidáciu nepedagogickou zamestnankyňou. 

4) Na vychádzke ide učiteľka posledná, vždy za deťmi. Pri prechádzaní cez komunikáciu sa učiteľka dôsledne riadi zásadami ochrany zdravia a bezpečnosti detí. Dáva znamenie zdvihnutou rukou alebo používa terč na zastavenie premávky, vchádza na vozovku prvá a odchádza z nej posledná.
15.  Organizácia v čase odpočinku v spálni
1) Počas popoludňajšieho oddychu dbá učiteľka na primerané oblečenie detí. Pri prezliekaní  detí motivuje deti podľa ich schopnosti k sebaobsluhe a dôslednosti pri odkladaní zvrškov odevu. Zabezpečí pravidelné vetranie, ktoré neohrozí zdravie detí. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku. Počas odpočinku detí si učiteľka doplňuje triedne písomnosti, pripravuje si pomôcky, prípadne študuje odbornú literatúru.
2) Odpočinok sa realizuje v závislosti od potrieb detí s minimálnym trvaním 30 minút. So staršími deťmi, najmä 5- až 6-ročnými a deťmi, ktoré nepociťujú potrebu spánku, je vhodné zvyšnú časť odpočinku venovať pokojnejším hrám a výchovno-vzdelávacím činnostiam, napríklad čítaniu rozprávok, grafomotorickým cvičeniam. 
16. Organizácia na schodoch
1) Vnútorné schodisko na prvé poschodie využívajú deti v priebehu dňa spôsobom, že pri hromadnom presune po schodisku si učiteľka zoradí deti do jedného radu. Deti sa pri chôdzi pridŕžajú zábradlia. Pri chôdzi nahor učiteľka vystupuje posledná a pri schádzaní zostupuje tiež posledná. 
17. Organizácia krúžkovej činnosti
1) Krúžková činnosť v materskej škole sa realizuje s prihliadnutím na usporiadanie dňa detí. Záujmové krúžky sa realizuje pod vedením  lektorov, ktorí sú spôsobilí vykonávať záujmové aktivity s deťmi. Za obsah a kvalitu realizovania krúžkovej činnosti sú zodpovední kvalifikovaní lektori, ktorí na začiatku školského roka predložia riaditeľke materskej školy na schválenie plán činnosti. V plnej miere zodpovedajú počas činnosti za zdravie a bezpečnosť detí. 

2) Krúžková činnosť sa organizuje na základe informovaného súhlasu zákonného zástupcu. 
18. Organizácia ostatných aktivít
1) Výlet, exkurzia, turistická vychádzka a výcviky sa organizujú na základe plánu práce školy a informovaného súhlasu zákonného zástupcu, najviac na jeden deň s prihliadnutím na bezpečné, hygienické a fyziologické potreby detí a so zabezpečením teplého obeda pre deti. Pred uskutočnením výletu alebo exkurzie pedagogický zamestnanec poverený riaditeľom organizačne zabezpečí prípravu a priebeh týchto aktivít vrátane poučenia zúčastnených osôb a detí o bezpečnosti a ochrane zdravia. O tom vyhotoví písomný záznam, ktorý potvrdia všetky dospelé zúčastnené osoby svojím podpisom. Na výlety a exkurzie s deťmi predškolského veku sa môžu použiť aj hromadné dopravné prostriedky.

2) Riaditeľka písomne oznámi zriaďovateľovi organizovanie podujatia.

19. Konzultácie s pedagogickými zamestnancami
1) Zákonní zástupcovia dieťaťa majú možnosť konzultovať s pedagogickými zamestnancami denne podľa dohody učiteľ - rodič. Konzultácie sú spravidla ústne, avšak pokiaľ zákonný zástupca, prípadne pedagogický zamestnanec prejaví záujem, vyhotovia sa aj v písomnej forme. V písomnej forme sa vyhotovujú aj vtedy, ak pedagogický zamestnanec opakovane rieši rovnaký problém, na ktorý bol zákonný zástupca v predchádzajúcom čase upozornený.
2) Pedagogickí zamestnanci okrem konzultácií môžu rodičom odporúčať pedagogickú literatúru, školenia a iné vhodné informácie z oblasti pedagogického pôsobenia na dieťa.

20. Úsporný režim chodu materskej školy
1) Z dôvodu šetrenia finančných prostriedkov v prípade nízkej dochádzky detí do materskej školy z dôvodu zvýšenej chorobnosti, hlavne v zimných mesiacoch, riaditeľka môže rozhodnúť o spájaní tried (ak to dovolia hygienické opatrenia určené RÚVZ). Spájajú sa tie triedy, kde je to ekonomicky najvýhodnejšie. Pri rozhodnutí o spájaní tried sa dbá na zabezpečenie kvalitnej výchovy a vzdelávania. Nadbytok zamestnancov v takomto prípade riaditeľka rieši udelením náhradného voľna alebo čerpaním dovolenky. 
2) Chod školskej jedálne – v kuchyni je v čase vedľajších prázdnin zabezpečený pri záväznom prihlásení sa na stravu najmenej 40 detí. 
3) K spájaniu tried môže dôjsť pri poklese detí tak, že v triedach, do ktorých sa presúvajú deti z iných tried, nie je viac ako 25 detí. 
4) Riaditeľka materskej školy rozhoduje o spájaní tried v prípade nízkej dochádzky detí. 
5) Riaditeľka materskej školy rozhoduje o spájaní tried v prípade neprítomnosti učiteliek. 
6) Riaditeľka materskej školy rozhoduje o spájaní tried pri iných okolnostiach vyžadujúcich si prerušenie prevádzky príslušnej triedy (dezinfekcia, maľovanie, prevádzkové dôvody, opravy, rekonštrukcie, školenia).
21. Vykonávanie pedagogickej praxe v materskej škole
1) Študentky stredných a vysokých škôl, ktoré majú záujem o vykonávanie pedagogickej praxe počas školského roka, sa hlásia u riaditeľky materskej školy.
2) Zástupkyňa riaditeľky MŠ:
· poučí študenta/ku o BOZP na pracovisku, o čom vypracuje písomný záznam s podpismi poučených,

· oboznámi študenta/ku so Školským poriadkom materskej školy a školskou dokumentáciou,

· zaradí študenta/ku do tried.
22. Účasť zákonného zástupcu dieťaťa alebo ním splnomocnenej osoby na výchove a vzdelávaní
1) Zákonný zástupca dieťaťa alebo ním splnomocnená osoba sa môže zúčastniť na výchove a vzdelávaní dieťaťa v materskej škole za týchto podmienok:

· po predchádzajúcej písomnej dohode s riaditeľkou školy,

· ak jeho prítomnosť nenaruší priebeh výchovno‑vzdelávacej činnosti a organizáciu dňa,

· v adaptačnom období dieťaťa alebo pri jeho zhoršenej adaptácii,

· pri individuálnych potrebách dieťaťa, najmä na základe odporúčaní ZPP alebo iných odborných zariadení,

· pri realizácii spoločných aktivít školy,

· za podmienky dodržiavania pravidiel bezpečnosti, hygieny a ochrany zdravia detí,

· bez zasahovania do pedagogickej činnosti učiteľky a bez ovplyvňovania ostatných detí,

· s rešpektovaním ochrany osobných údajov a súkromia detí a zamestnancov školy.

2) V prípade porušenia alebo nedodržiavania stanovených podmienok riaditeľka materskej školy zruší súhlas s priamou účasťou zákonného zástupcu alebo ním splnomocnenej osoby na predprimárnom vzdelávaní dieťaťa.
3) Účasť zákonného zástupcu nie je nárokovateľná a škola ju môže obmedziť alebo neumožniť, ak by bola v rozpore so záujmom detí alebo s riadnym chodom materskej školy.

Článok V.
Podmienky na zaistenie bezpečnosti a ochrany zdravia detí a ich ochrany 
pred prejavmi rizikového správania, diskrimináciou alebo násilím

1) Podľa § 4 ods. 1 vyhlášky č. 541/2021 Z. z.  o materskej škole za bezpečnosť ochranu zdravia dieťaťa zodpovedajú pedagogickí zamestnanci materskej školy od prevzatia dieťaťa až po jeho odovzdanie zákonnému zástupcovi alebo ním splnomocnenej osobe.
2) Za vytvorenie bezpečných a hygienických podmienok na predprimárne vzdelávanie zodpovedá riaditeľ.

3) Počas pobytu dieťaťa v materskej škole sú pedagogickí a nepedagogickí zamestnanci povinní: 

· prihliadať na základné fyziologické potreby detí,
· vytvárať podmienky na zdravý vývin detí a na predchádzanie sociálno-patologických javov,
· zaisťovať bezpečnosť a ochranu zdravia detí,

· poskytovať nevyhnutné informácie na zaistenie bezpečnosti a ochrany zdravia detí.

4) V starostlivosti o zdravie, hygienu a bezpečnosť detí sa všetci zamestnanci materskej školy riadia všeobecne záväznými predpismi, pracovným poriadkom a internými pokynmi riaditeľky školy. Za dodržiavanie hygienických a bezpečnostných predpisov a pokynov zodpovedajú aj ostatní, najmä prevádzkoví pracovníci a to v rozsahu im určenej pracovnej náplne.
5) Kontrolu bezpečnosti na pracovisku, zistenie nedostatkov, poučenie ochranných pracovných pomôcok vykonáva raz za mesiac zástupca zamestnancov pre bezpečnosť a zdravie pri práci.

6) Ak ktorákoľvek učiteľka zistí nedostatok na predmetoch, pomôckach alebo zariadení, ktoré môže ohroziť zdravie alebo bezpečnosť detí, či už v interiéri, alebo v exteriéri školy, zabezpečí jeho odstránenie osobne, alebo túto skutočnosť oznámi ihneď nepedagogickému zamestnancovi a zamestnancovi zodpovednému za BOZP na pracovisku. Nepedagogický zamestnanec a zamestnanec BOZP odstráni tento nedostatok podľa svojich schopností, alebo nahlási riaditeľke MŠ, ktorá zabezpečí jeho odstránenie.

7) Elektrické spotrebiče, vypínače, zásuvky a elektrické vedenie musí byť zabezpečené proti možnosti použitia deťmi rovnako ako iné predmety ohrozujúce bezpečnosť a zdravie detí (lieky, náradie a podobne).
8) Učiteľka v triede dbá o bezpečné usporiadanie nábytku a usmerňovanie správania detí tak, aby eliminovala možnosť úrazu.

9) Pedagogickí a nepedagogickí zamestnanci materskej školy sa pravidelne zúčastňujú vzdelávania v oblasti BOZP, PO, CO v rámci bezpečnosti a ochrane zdravia pri práci prevencii rizík.
10) Počas mimoriadnej situácie spôsobenej pandémiou nového koronavírusu, sú zamestnanci, rodičia, zákonný zástupcovia detí a iné osoby vstupujúce do budovy materskej školy povinné dodržiavať vždy aktuálne nariadenia hlavného hygienika, pokyny riaditeľky materskej školy a odporúčania MŠVVaM SR. O aktuálnych pokynoch informuje riaditeľka riadne a včas mailom. Materská škola sa pri mimoriadnej situácii riadi pokynmi príslušného RÚVZ a zriaďovateľa, jej prevádzka a organizácia sa riadi vždy aktuálnymi odporúčaniami MŠVVaM SR.

2. Bezpečnosť pri činnostiach vyžadujúcich zvýšený dozor

1) V zmysle § 28 ods. 18 školského zákona môže materská škola organizovať pobyty detí v škole v prírode, výlety, exkurzie, saunovanie, športový výcvik a ďalšie aktivity v súlade so školským vzdelávacím programom len s informovaným súhlasom zákonného zástupcu dieťaťa a po dohode so zriaďovateľom.

2) Podľa § 4 ods. 2 vyhlášky č. 541/2021 Z. z. o materskej škole počas pobytu vonku, ktorého súčasťou môže byť aj vychádzka, zodpovedá jeden učiteľ materskej školy a podľa potreby aj ďalší zamestnanec materskej školy za najviac

a) 21 detí triedy pre deti vo veku dva roky až šesť rokov,

b) 21 detí triedy vo veku štyri roky až päť rokov alebo

c) 22 detí triedy pre deti vo veku päť rokov až šesť rokov.

3) Vychádzku realizujú učiteľky vždy na miestach, ktoré dôkladne poznajú. Učiteľka je povinná pred uskutočnením vychádzky na neznámych miestach dôkladne sa vopred oboznámiť s terénom.

4) Učiteľka je povinná každú dlhšiu vychádzku na vzdialenejšie miesto oznámiť vopred riaditeľke materskej školy.

5) Počas vychádzky a presunoch na výletoch a exkurziách sú deti označené reflexnými prvkami.

3. Zdravotný stav detí

1) V zmysle § 3 ods. 5 vyhlášky č. 541/2021 Z. z. môže učiteľ materskej školy odmietnuť prebrať dieťa, ak zistí, že nie je zdravotne spôsobilé na pobyt v materskej škole. Ak sa u dieťaťa v materskej škole počas dňa prejavia príznaky ochorenia, učiteľka materskej školy informuje o tejto skutočnosti zákonného zástupcu a zabezpečí jeho izoláciu od ostatných detí a dozor nad ním povereným zamestnancom materskej školy, ktorý odovzdá dieťa zákonnému zástupcovi alebo ním splnomocnenej plnoletej osobe.

2) Učiteľky materskej školy nie sú oprávnené podávať deťom lieky (antibiotiká, príp. lieky, ktorých nesprávne podanie by mohlo ohroziť život dieťaťa atď.).

4. Ranný filter

1) Dieťa od zákonného zástupcu preberá učiteľka materskej školy. V zmysle § 3 ods. 5 vyhlášky č. 541/2021 Z. z. môže učiteľka materskej školy odmietnuť prebrať dieťa, ak zistí, že nie je zdravotne spôsobilé na pobyt v materskej škole. Ak sa u dieťaťa v materskej škole počas dňa prejavia príznaky ochorenie, učiteľka materskej školy informuje o tejto skutočnosti zákonného zástupcu a zabezpečí jeho izoláciu od ostatných detí a dozor ním povereným zamestnancom materskej školy, ktorý odovzdá dieťa zákonnému zástupcovi alebo ním splnomocnenej plnoletej osobe.

5. Postup pri zabezpečení úrazov

1) Ak dieťa v materskej škole utrpí úraz, ktorý nie je potrebné ošetriť lekárom, ošetrí ho učiteľka obvyklým spôsobom za použitia školskej lekárničky. Úraz ako aj spôsob ošetrenia zaeviduje učiteľka, pri ktorej sa stal úraz do zošita školských úrazov. Každý záznam dá rodičovi na vedomie a podpis.

2) Ak dieťa utrpí úraz, ktorý si vyžaduje ošetrenie lekárom, službukonajúca učiteľka, t. j. učiteľka pri ktorej sa úraz stal, sa ihneď skontaktuje so zákonným zástupcom dieťaťa, s ktorým sa dohodne na ďalšom postupe. V prípade život ohrozujúcej situácie, alebo v prípade nezastihnuteľnosti zákonného zástupcu dieťaťa, zabezpečí službukonajúca učiteľka prvotnú prvú pomoc a následné ošetrenie zraneného dieťaťa lekárom, t. j. odvedie dieťa na lekárske ošetrenie a to najmä zdravotníckym vozidlom. Po návrate z lekárskeho ošetrenia zaznamená úraz v zošite úrazov a opätovne sa pokúsi o kontaktovanie so zákonným zástupcom dieťaťa.

3) Keď sa učiteľka skontaktuje so zákonným zástupcom dieťaťa spíšu záznam o úraze, ktorý zákonný zástupca potvrdí svojim podpisom. 

4) V oblasti registrovaných a neregistrovaných školských úrazov materská škola postupuje podľa metodického usmernenia č. 4/2009-R z 11. februára 2009 k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí, ktorou sa upresňuje postup zamestnancov MŠ pri vyšetrení, evidencii a registrácii školského úrazu a nebezpečnej udalosti.
5) Poverený zamestnanec materskej školy je povinný do 7 kalendárnych dní od vzniku každého školského úrazu zaevidovať ho prostredníctvom webovej aplikácie Úr (MŠVVaM SR) 1-01 sledujúcej štatistiku úrazovosti na školách.

6) Záznam o registrovanom školskom úraze dostanú: zákonný zástupca dieťaťa, materská škola, technik BOZP, poisťovňa, v ktorej má škola vybavené poistenie detí. Vo veci finančného odškodnenia školského úrazu od poisťovne ďalej koná riaditeľka materskej školy v spolupráci so zákonným zástupcom dieťaťa.

6. Opatrenia v prípade pedikulózy
1) Pedikulóza (zavšivanie) je prenosné parazitárne ochorenie, ktoré spôsobuje parazit Voš detská, hlavová. Voš detská sa šíri hlavne: 

· pri priamom kontakte, najmä v kolektívoch ako je rodina, škola, školské zariadenia, pri spaní viacerých detí v jednej posteli, pri hre 

· prostredníctvom rôznych predmetov, napr. hrebeňov, pokrývok hláv, uterákov, šálov, odevov, ak sa napr. voš dostane na golier odevu, je možný prenos na iné ošatenie v šatniach. 

2) Preventívne povinnosti školy:

a) zabezpečiť informovanosť všetkých zákonných zástupcov detí navštevujúcich školu, o prevencii výskytu vší v zariadení a ich povinnostiach: 

b) zodpovedať za dodržovanie hygienických zásad v rodine, dodržiavanie osobnej   hygieny vrátane: 

- častá výmena osobnej a posteľnej bielizne,

- pranie bielizne pri vysokých teplotách 

- pranie a dezinsekcia čiapok, šatiek, šálov, hrebeňov, 

c) pravidelné prehliadky vlasov detí, 

d) poslať dieťa do kolektívneho zariadenia bez vší a hníd, 

e) ihneď informovať  triedneho učiteľa, vedenie školy o výskyte vší u svojho dieťaťa za účelom zabezpečenia opatrení aj v kolektívnom zariadení.
3) Návrh odporúčaní postupu pri podozrení na výskyt prenosného parazitárneho ochorenia - povinnosti v materskej škole
a) Pri akomkoľvek podozrení učiteľky na možný výskyt vší (dieťa sa škriabe, je nepokojné, nesústredené, pohľadom, prezeraním vlasovej časti hlavy) oznámiť túto skutočnosť vedeniu školy a zákonnému zástupcovi dieťaťa.

b) Učiteľka dohliadne, aby vrchný odev (hlavne čiapky, šály ), osobná (v materskej škole posteľná bielizeň, hrebene) a ďalšie predmety, s ktorými prišla hlava dieťaťa podozrivého zo zavšivavenia do styku, neboli spoločne uložené (v šatni, na vešiakoch a pod.) s odevmi a predmetmi ostatných detí/žiakov, príp. aby ich iné deti nepoužívali.

c) Učiteľka zákonnému zástupcovi odporučí navštíviť príslušného všeobecného lekára pre deti a mládež za účelom potvrdenia diagnózy zavšivavenia a podľa jeho pokynov zabezpečiť odvšivavenie dieťaťa. Zároveň ho požiada posteľnú a osobnú bielizeň dieťaťa vyvariť príp. vyprať pri vysokých teplotách, dôkladne vysušiť a vyžehliť. Pokiaľ pranie posteľnej bielizne a inej bielizne zabezpečuje materská škola, je nutné ho vyvariť, vyprať pri vysokej teplote, vysušiť a vyžehliť. 

d) Dezinsekcii je nutné podrobiť aj predmety, ktoré prišli do styku s vlasovou časťou hlavy, a to vyvarením (hrebene), resp. postriekaním insekticídnym prípravkom na lezúci hmyz (matrace a žinenky) nechať ich  dôkladne vyvetrať, vystaviť účinkom slnečného žiarenia a minimálne 3 – 4 dni nepoužívať.

e) Vedenie školy zabezpečí do 48 hodín informovanie všetkých zákonných zástupcov ( zvolaním mimoriadneho rodičovského združenia), že v škole sa vyskytli vši. Zároveň budú zákonní zástupcovia informovaní o ďalšom postupe s cieľom zabrániť ďalšiemu šíreniu sa tohto ochorenia a v súlade s regionálnym úradom verejného zdravotníctva odsúhlaseným prevádzkovým poriadkom školy, budú v detských kolektívoch vykonávať preventívne opatrenia . 

f) Vykonať dezinsekciu v rovnakom čase v celom kolektíve (aj u zdravých členov), v ktorom bol výskyt vší zistený t.j. rodina, škola. Informácie o dezinsekčných preparátoch  je možné získať u praktického lekára, lekárnika.

g) Zopakovať dezinsekciu po 8 - 14 dňoch na zaistenie spoľahlivého účinku.

h) Vedenie školy  požiada zákonných zástupcov o súčinnosť, tzn. aby  priebežne kontrolovali vlasy u svojich detí.

i) Učiteľka v detskom kolektíve následne vykonáva preventívne opatrenia, a to priebežným sledovaním charakteristických prejavov možného výskytu vší u ďalších detí v rámci ranného filtra deťom vhodným spôsobom prezrie aj vlasovú časť hlavy. 
j) Opätovný nástup dieťaťa do školy je možný iba po predložení potvrdenia od lekára, že dieťa je  spôsobilé pre opätovný návrat do kolektívu.

k) Pri riešení problému výskytu vší u detí sa odporúča postupovať citlivo s individuálnym prístupom.

4) Zákonný zástupca má povinnosť starostlivosti o dieťa, vrátane umožnenia poskytnúť mu zdravotnú starostlivosť. Ak zákonný zástupca odmietne liečenie dieťaťa, možno túto skutočnosť považovať za nedodržanie povinnosti starostlivosti o toto dieťa a navyše dochádza aj k porušeniu základných práv dieťaťa. Riešenie tejto situácie je v kompetencii zodpovedných inštitúcií v sociálnej oblasti.

7. Ochrana pred sociálno-patologickými javmi
1) V zmysle Dohovoru o právach dieťaťa sú učitelia povinní zabezpečovať aktívnu ochranu detí pred  sociálno-patologickými javmi, monitorovať zmeny v správaní detí a v prípade dôvodného podozrenia z fyzického alebo psychického týrania či ohrozovania mravného vývinu dieťaťa bezodkladne riešiť problém v spolupráci s vedením školy, prípadne so zariadením pedagogicko-psychologického poradenstva a prevencie, kontaktovať príslušný odbor sociálnych vecí, pediatra a príslušné oddelenie policajného zboru. 
2) V prípade, že zákonný zástupca dieťaťa má podozrenie, alebo sa domnieva, že v triede, ktorú navštevuje jeho dieťa dochádza k fyzickému prípadne psychickému týraniu, oznámi toto podozrenie triednej učiteľke, ako aj riaditeľke materskej školy, ihneď ako toto podozrenie vznikne.

3) Zákonný zástupca nesmie v podozrení na fyzické alebo psychické týranie konfrontovať dieťa, ktoré z konania podozrieva, ani jeho zákonného zástupcu. Takéto konanie sa považuje za hrubé porušenie školského poriadku s dôsledkom vylúčenia z materskej školy po predchádzajúcom písomnom upozornení.

4) V prípade, že zákonný zástupca navštívi s vlastným dieťaťom psychológa v CPPPaP, či inom špecializovanom zariadení z dôvodu podozrenia fyzického alebo psychického týrania svojho dieťaťa, je povinný informovať riaditeľku materskej školy o tejto skutočnosti, o tom, ktoré dieťa a koho podľa neho týra, či mu inak ubližuje, aby mohla riaditeľka materskej školy včas riešiť prípadný vzniknutý problém.

5) Učiteľky vytvárajú v triedach priaznivú socio-emocionálnu klímu a priebežne zaraďujú do výchovno-vzdelávacej činnosti vzdelávacie aktivity zamerané na prosociálnu výchovu detí.

6) Všetci zamestnanci materskej školy svojim prosociálnym správaním a konaním vytvárajú deťom vzor ako jeden z prvkov prevencie sociálnopatologických javov.
8. Vytváranie podmienok na zdravý vývin detí a na predchádzanie prejavov rizikového správania
1) Postup materskej školy pri zistení rizikového správania dieťaťa

a)   Ak pedagogický zamestnanec pri posúdení rozvoja vedomostí, zručností a kompetencií dieťaťa, ktorému bolo povolené individuálne vzdelávanie podľa § 28b ods. 2 písm. b) školského zákona, zistí dôvodné podozrenie na výskyt rizikového správania dieťaťa, ktoré môže ohroziť bezpečnosť a zdravie, bezodkladne o tejto skutočnosti informuje riaditeľku materskej školy.
b)   Riaditeľka materskej školy následne oboznámi zákonného zástupcu dieťaťa so zistenými skutočnosťami. Zároveň riaditeľ odporučí zákonnému zástupcovi zabezpečiť odborné vyšetrenie alebo inú odbornú činnosť v zariadení poradenstva a prevencie. Materská škola poskytuje zákonnému zástupcovi potrebnú súčinnosť a informácie v záujme podpory zdravého vývinu dieťaťa.
c)   Ak zákonný zástupca do troch mesiacov neinformuje školu o vykonaní odbornej činnosti v zariadení poradenstva a prevencie a že riaditeľ školy oznámi túto skutočnosť orgánu sociálnoprávnej ochrany detí a sociálnej kurately). 
2) Postup materskej školy pri neudelení súhlasu zákonného zástupcu s odbornou činnosťou

a) Ak sa dieťa preukázateľne a opakovane dopúšťa prejavov rizikového správania, ktoré ohrozujú bezpečnosť a zdravie ostatných detí alebo zamestnancov materskej školy, škola o tejto skutočnosti preukázateľne informuje zákonného zástupcu a navrhne zabezpečenie odbornej činnosti v zariadení poradenstva a prevencie.

b) Ak zákonný zástupca neudelí informovaný súhlas s vykonaním odbornej činnosti podpornej úrovne tretieho alebo štvrtého stupňa a nepreukáže ani zabezpečenie iného odborného riešenia, pričom opatrenia prvého a druhého stupňa nepostačujú, riaditeľ materskej školy pristúpi k ďalším krokom.

c) Riaditeľka materskej školy oznámi túto skutočnosť príslušnému orgánu sociálnoprávnej ochrany detí a sociálnej kurately a príslušnému regionálnemu úradu.

d) Súčasťou oznámenia je najmä:

· opis opakovaných prejavov rizikového správania dieťaťa,

· prehľad doteraz realizovaných odborných činností podpornej úrovne prvého a druhého stupňa,

· návrh odporúčanej odbornej činnosti,

· dôvod neudelenia informovaného súhlasu zákonným zástupcom, ak je škole známy.

e) Materská škola postupuje s cieľom zabezpečiť ochranu zdravia a bezpečnosti všetkých detí a zároveň rešpektuje práva dieťaťa a zákonného zástupcu.

Článok VI.
                Podmienky nakladania s majetkom, ktorý materská škola spravuje
1. Ochrana a zabezpečenie majetku

1) Každý pavilón má samostatný uzamykateľný vchod. Kľúč od hlavného vchodu do budovy I. pavilónu a bezpečnostný kód majú pedagogickí zamestnanci a školníčka. Pri príchode a odchode z budovy do osobného záznamu zapisujú čas príchodu a odchodu z budovy. 
2) Pri opustení pracoviska počas určenej pracovnej zmeny, zaznamenávajú svoj odchod a príchod do dochádzkovej knihy zošita o opustení pracoviska. Počas pracovnej doby možno opustiť pracovisko len s priepustkou podpísanou riaditeľkou, osobou poverenou zastupovaním riaditeľky, vedúcou školskej jedálne, alebo v čase ich neprítomnosti osobou poverenou ich zastupovaním.
3) Všetky uzamkýnateľné vchody do budovy odomyká a uzamyká poverený zamestnanec (školníčka alebo učiteľka začínajúca zmenu a učiteľka končiaca zmenu), ak riaditeľka nenariadi inak. Je zakázaný akýkoľvek pohyb cudzej osoby v priestoroch materskej školy, pokiaľ nemá súhlas zriaďovateľa alebo riaditeľky MŠ. Cudzie osoby v budove vždy sprevádza zamestnanec materskej školy.
4) Vetranie miestností uskutočňuje len za prítomnosti zamestnanca materskej školy. Pri odchode z triedy, je učiteľka povinná skontrolovať uzavretie okien a uzamknúť triedu.
5)  Jednotliví zamestnanci zodpovedajú za inventár a im zverené učebné pomôcky v rozsahu uvedenom v dohode o hmotnej zodpovednosti, ktorá je s každým zamestnancom uzavretá písomne. Ďalšie práva a povinnosti súvisiace s ochranou spoločného majetku si zamestnanci plnia v zmysle pracovnej náplne a pracovného poriadku. 
6) Pri každom svojvoľnom poškodení alebo zničení majetku materskej školy je požadovaná úhrada od zákonného zástupcu dieťaťa, ktoré poškodenie spôsobilo; zákonný zástupca je zodpovedný aj za škody spôsobené osobou splnomocnenou preberaním dieťaťa zákonným zástupcom. Na náhradu škody nie je právny nárok, pokiaľ škoda vznikla nedostatočným dozorom učiteľky nad dieťaťom.
7) Poverený zamestnanec popoludní skontroluje pred uzamknutím budovy všetky priestory, vypnutie elektrospotrebičov, svetiel, uzavretie vody, uzavretie okien, uzamknutie tried a zakódovanie budovy.
2. Zabezpečenie osobných predmetov pedagogických a nepedagogických zamestnancov
3) Určenie miesta odkladania osobných vecí pri plnení pracovných úloh 
a) Učiteľky si v čase plnenia pracovných úloh uschovajú osobné predmety v skladoch na učebné pomôcky, ktoré sú pri každej triede, prípadne v danej triede v uzamykateľnej skrini.
b) Riaditeľka si v čase plnenia pracovných úloh osobné predmety uschová v uzamykateľnej skrini v kancelárii riaditeľky MŠ.
c) Kuchárky si v čase plnenia pracovných úloh osobné predmety uschovajú šatni pre zamestnancov školskej jedálne. 
d) Riaditeľka školskej jedálne si v čase plnenia pracovných úloh osobné predmety uschová v uzamykateľnej skrini v kancelárii riaditeľky ŠJ, 
e) Kurič si v čase plnenia pracovných úloh osobné predmety uschová v uzamykateľnej skrini v šatni nepedagogických zamestnancov (upratovačiek). 
f) Školníčka a upratovačky si v čase plnenia pracovných úloh uschovávajú osobné predmety v šatni nepedagogických zamestnancov.
4)  Zabezpečenie miestností na úschovu osobných predmetov a určenie zodpovednosti zamykania predmetného miesta.

a) Všetky miestnosti sú zabezpečené zámkom.
b) Každý zamestnanec vlastní jeden kľúč od zámku príslušnej miestnosti určenej na odkladanie osobných predmetov. 
Článok VII.
Zásady ochrany osobných údajov

1) Osobné údaje, kontaktné údaje detí a ich zákonných zástupcov, ktoré sú využívané a spracované v súlade so znením zákonom č. 18/2018 Z. z. o ochrane osobných údajov a o zmene a doplnení niektorých zákonov.

2) Pedagogickí a nepedagogickí zamestnanci sa riadia pokynmi zriaďovateľa a s osobnými údajmi narábajú v rozsahu vymedzených kompetencií podľa pracovného zaradenia pracovnej náplne.
3) Všetky materiály o deťoch a ich zákonných zástupcoch musia byť uložené mimo dosahu nepovolaných osôb a chránené pred ich zneužitím.
Článok VIII.
Štandardy dodržiavania zákazu segregácie vo výchove a vzdelávaní
                                                                        Časť 1

                                                                 Všeobecná časť

Pri dodržiavaní zákazu segregácie vo výchove a vzdelávaní škola a školské zariadenie postupuje podľa Štandardov dodržiavania zákazu segregácie vo výchove a vzdelávaní (ďalej len ,,Štandardy“), ktoré vydáva MŠVVaM SR a ich znenie je súčasťou prílohy školského poriadku.

Štandardy sú základné pravidlá, princípy a postupy predchádzania a eliminácie segregácie vo výchove a vzdelávaní. Ich uplatňovanie prispieva k dodržiavaniu princípov výchovy a vzdelávania podľa školského zákona v školách a školských zariadeniach. Vychádzajú z ustanovení Dohovoru o právach dieťaťa:

Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov.

Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.

Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.

Článok 29 ods. 1: Výchova a vzdelávanie dieťaťa má smerovať k:

a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;

b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov;

c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny, v ktorej dieťa žije i k hodnotám krajiny svojho pôvodu a k iným kultúram;

d) príprave dieťaťa na zodpovedný život v slobodnej spoločnosti v duchu porozumenia, mieru znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;

e) rozvíjaniu úcty k prírodnému prostrediu.“

Štandardy dodržiavania zákazu segregácie vo rozpracovaním a realizáciou praktickej časti Metodickej príručky desegregácie vo výchove a vzdelávaní.

Štandardy v prepojení na metodickú príručku napomáhajú naplneniu princípu ,,zákazu všetkých foriem diskriminácie a obzvlášť segregácie. Segregáciu vo výchove a vzdelávaní definuje školský zákon nasledovne: ,,konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná2b) pri uplatňovaní práv národnostných menšín na výchovu a vzdelávanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním, a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“

Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z.,§ 153 ods. 1):

· výkon práv a povinností detí a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy,

· prevádzka a vnútorný režim materskej školy,

· podmienky na zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím,

· podmienky nakladania s majetkom, ktorý materská škola spravuje, ak tak rozhodne zriaďovateľ.

Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.

                                                                         Časť 2

                      Štandardy dodržiavania zákazu segregácie vo výchove a vzdelávaní

Štandardy postojov a hodnôt

Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu s deťmi a poslucháčmi.

Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru. 

Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní:

· Zaobchádzať so všetkými ľuďmi bez rozdielu s rešpektom.

· Vyjadrovať úctu všetkým bez rozdielu a vnímať rozmanitosť ako príležitosť a prínos pre materskú školu pri príprave a realizovaní aktivít výchovno-vzdelávacieho procesu.

· Vyjadrovať druhým ľudom uznanie ako rovnocenným ľudským bytostiam

· Rešpektovať ľudí rôzneho vierovyznania.

· Rešpektovať ľudí, ktorí majú odlišné politické názory.

· Prejavovať záujem spoznať presvedčenia, hodnoty, tradície a pohľady druhých ľudí na svet.

· Dávať priestor druhým ľudom na vyjadrenie sa.

· Preukázať prebratie zodpovednosti za svoje skutky.

· Ospravedlniť sa, pokiaľ niekomu ublížim.

· Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.

Štandardy vyplývajúce z definície segregácie vo výchove a vzdelávaní:

· Škola a školské zariadenie pri uplatňovaní Materská škola pri uplatňovaní Štandardov dodržiavania zákazu segregácie vypracuje Plán uplatňovania Štandardov dodržiavania zákazu segregácie vo výchove a vzdelávaní vydanú Ministerstvom školstva, vedy, výskumu a športu SR.
a) Štandardy priestorovej desegregácie:
· Do všetkých priestorov školy určených pre deti, je umožnený rovný (nediskriminačný) prístup všetkým deťom. Škola nemá priestory a budovy vyhradené pre jednotlivé skupiny detí vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone.
· Škola v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom. 
· Ak má škola v jednotlivých vekových kohortách zastúpenie detí rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie detí alebo poslucháčov týchto skupín.
b) Štandardy organizačnej desegregácie:
· Škola má nastavenú organizáciu denného poriadku tak, aby nedochádzalo k vylučovaniu a neprípustnému oddeľovaniu niektorých skupín detí.
· Všetky skupiny detí školy majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u detí, ktorým to určuje individuálny vzdelávací program, individuálny učebný plán alebo poskytnuté podporné opatrenia. 
· Všetky skupiny detí majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému stupňu vzdelania.
· Škola je povinná využívať všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám detí aj v prípade krízových udalostí škole. Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.
c) Štandardy sociálnej desegregácie:
· Škola využíva potrebné a dostupné inkluzívne podporné opatrenia na podporu sociálneho začlenenia detí a vytváranie pozitívnej podporujúcej sociálnej klímy v škole, ktorá prispieva k destigmatizácii a odstraňovaniu stereotypov a predsudkov.
· Škola organizuje a podporuje programy neformálneho vzdelávania a mimoškolské aktivity smerujúce k vytvoreniu priaznivej sociálnej klímy a interkultúrneho porozumenia v rámci materskej školy, medzi deťmi aj rodičmi.
· Škola prijíma, vzdeláva a vychováva všetky skupiny detí podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.
· V škole neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny detí na základe akéhokoľvek chráneného dôvodu uvedeného v antidiskriminančnom zákone.
· Škola umožňuje všetkým skupinám detí, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole sprostredkované, a aktívne ich k tomu motivuje a podporuje.
· Škola pri hodnotení detí nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.
                                                                            Časť 3

                                    Rovnosť príležitostí a predchádzanie segregácii

1. Materská škola uplatňuje zásady rovnakého zaobchádzania, rovnosti príležitosti a začleňovania všetkých detí do výchovno-vzdelávacieho procesu v súlade:

· § 3, § 144 a § 153 ods. 1 zákona č. 245/2008 Z. z. (školský zákon),

· Zákon č. 365/2004 Z. z. o rovnakom zaobchádzaní a ochrane pred diskrimináciou,

· Dohovorom o právach dieťaťa a inými medzinárodnými dokumentami, ktorými je Slovenská republika viazaná.

2. Všetky deti v materskej škole majú rovnaké právo na láskyplné, podnetné a kvalitné vzdelávanie bez rozdielu. V žiadnom prípade nie je dovolené znevýhodňovať alebo oddelene zaobchádzať s deťmi na základe etnického alebo národnostného pôvodu, zdravotného znevýhodnenia, rodinného zázemia, jazyka, pohlavia, vierovyznania alebo iného dôvodu.

3. Segregáciou sa rozumie akékoľvek oddelenie skupiny detí, ktoré nie je odborné a opodstatnené a ktoré vedie k ich znevýhodňovaniu alebo vyčleňovaniu. To platí aj pre vytváranie skupín alebo tried bez pedagogického dôvodu, len na základe vonkajších znakov či iného rozdielu.

4. V záujme predchádzania segregácii MŠ postupuje podľa odporúčaných Štandardov MŠVVaM SR a zabezpečuje:

a) Rovný prístup k priestorom:

· všetky deti majú prístup do spoločných priestorov (napr. herne, jedáleň, šatne) bez vylučovania na základe ich pôvodu, jazyka alebo iných osobitosti.

b) Rovnaké podmienky vo výchove a vzdelávaní:

· program a aktivity MŠ sú prístupné pre všetky deti bez rozdielu,

· personál rozvíja detí na základe ich individuálnych potrieb, nie podľa stereotypov alebo predsudkov,

· úpravy vo vzdelávaní sa robia len na základe odporúčaní odborných pracovníkov.

c) Sociálne začlenenie:

· MŠ vedie deti k tolerancii, priateľstvu a rešpektu voči odlišnostiam,

· organizuje spoločné aktivity a neformálne učenie, ktoré spájajú deti z rôznych prostredí,

· podporuje pozitívnu a bezpečnú atmosféru, kde sa všetky deti cítia prijaté.

5. Pedagogický a odborní zamestnanci sú povinní konať tak, aby vylúčili akékoľvek prejavy nerovnosti alebo separácie detí. Zároveň aktívne podporujú začleňovanie každého dieťaťa do kolektívu a vytvárajú podmienky na rešpektujúce spolužitie.

6. Akékoľvek podnety alebo obavy týkajúce sa nerovného zaobchádzania s deťmi budú materskou školou riešené citlivo, zodpovedne a v spolupráci so zriaďovateľom a zákonnými zástupcami.

7. Materská škola môže  v spolupráci so zriaďovateľom vypracovať Plán uplatňovania štandardov prevencie segregácie a využívať metodickú príručku MŠVVaM SR ako prakticky nástroj podpory inklúzie.
Článok IX.

Záverečné ustanovenia
1) Školský poriadok je platný a účinný dňom jeho vydania riaditeľkou školy.
2) Školský poriadok je zverejnený na verejne prístupnom mieste v škole a na webovej stránke školy mspetzvalova.zilina.sk
3) Školský poriadok je záväzný pre všetkých zamestnancov materskej školy, pre deti prijaté na predprimárne vzdelávanie, adaptačný alebo diagnostický pobyt dieťaťa a ich zákonných zástupcov. Uvedený okruh osôb je povinný sa ním riadiť. V prípade porušenia pravidiel školského poriadku bude podľa miery závažnosti vyvodená zodpovednosť s možnosťou prijatia sankcií, na ktorých udelenie bude dotknutá osoba vopred upozornená.
4) So školským poriadkom sú preukázateľným spôsobom (vlastnoručným podpisom na podpisovom hárku, ktorý tvorí prílohu č. 1 školského poriadku) oboznámení všetci zamestnanci materskej školy a fyzické osoby, ktoré sa s vedomím riaditeľky materskej školy nachádzajú v priestoroch školy. Podpisový hárok je súčasťou každej zmeny školského poriadku. So znením školského poriadku sú vhodným spôsobom oboznámené aj deti navštevujúce materskú školu. 
5) O vydaní a obsahu školského poriadku riaditeľka materskej školy informuje zákonných zástupcov detí na schôdzi rodičovského združenia alebo iným preukázateľným spôsobom.
6) Tento školský poriadok možno meniť len prostredníctvom príslušných dodatkov, ktoré sú číslované v chronologickom poradí podľa vydania a pred ich vydaním sú prerokované v rade školy a pedagogickej rade. 
Neoddeliteľnou súčasťou školského poriadku sú tieto prílohy:
1) Príloha č. 1: Podpisový hárok – oboznámenie sa zamestnancov MŠ a fyzických osôb, ktoré sa s vedomím riaditeľky materskej školy nachádzajú v priestoroch školy so školským poriadkom. 

2) Príloha č. 2: Fotokópia dokladu o schválení času prevádzky materskej školy zriaďovateľom, ktorý určila riaditeľka materskej školy a ktorý bol prerokovaný aj so zákonnými zástupcami. 

3) Príloha č. 3 – Rozpis denných činností podľa vekovej kategórie
Zoznam všeobecne záväzných právnych predpisov, iných predpisov a ďalších zdrojov, ktoré boli použité pri vypracovaní školského poriadku: 

· Dohovor o právach dieťaťa (oznámenie FMZV č. 104/1991 Zb.) Dostupné z: https://www.employment.gov.sk/files/slovensky/ministerstvo/narodne-koordinacne stredisko/dohovor-pravach-dietata.pdf 
· Dohovor OSN o právach osôb so zdravotným postihnutím. Dostupné z: https://www.employment.gov.sk/files/slovensky/uvod/legislativa/socialna-pomoc podpora/dohovor-osn-pravach-osob-so-zdravotnym-postihnutim-opcny-protokol-sk aj.pdf
· Zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov
· Zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov 
· Zákon č. 321/2025 Z. z. o školskej správe  a o zmene a doplnení niektorých zákonov v znení neskorších predpisov 

· Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov
· Vyhláška č 75/2023 Z. z. o podrobnostiach o požiadavkách na zariadenia pre deti a mládež
· Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov
· Vyhláška MŠ SR č. 330/2009 Z. z. o zariadení školského stravovania 
· vyhláška č. 541/2021 Z. z. o materskej škole v znení vyhlášky Ministerstva školstva, vedy, výskumu a športu Slovenskej republiky č. 341/2023 Z. z.
· Zriaďovacia listina materskej školy (uviesť názov a adresu materskej školy, vrátane počtu dodatkov, ak boli vydané) 
· Metodické usmernenie č. 4/2009-R z 11. februára 2009 k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí. (online) (cit. 12. 05. 2021) Dostupné z: https://www.minedu.sk/metodicke-usmernenie-c-42009-r-z-11-februara-2009-k zavedeniu-jednotneho-postupu-skol-skolskych-zariadeni-a-vysokych-skol-pri-vzniku registrovaneho-skolskeho-urazu-a-pri-evidencii-nebezpecnych-udalosti/
· Vzorový pracovný poriadok pre pedagogických zamestnancov a ostatných zamestnancov škôl a školských zariadení. 49 s. Materiál MŠVVaŠ SR, ktorý je schválený pod číslom 2020/8006:1-B2001. (online) (cit. 12. 05. 2021) Dostupné z: Celý text vzorového pracovného poriadku 
· Všeobecne záväzné nariadenie o výške príspevku za pobyt dieťaťa v materskej škole, výške príspevku na čiastočnú úhradu nákladov na činnosť školskej jedálne.
Príloha č. 1 
Podpisový hárok pre školský rok 2026/2027 – zamestnanci školy a fyzické osoby, ktoré sa s vedomím riaditeľky materskej školy nachádzajú v priestoroch školy.
Svojím podpisom potvrdzujem, že som sa oboznámil/a so školským poriadkom a zaväzujem  sa k jeho dodržiavaniu.
	Titul, meno a priezvisko
	funkcia/pracovná pozícia
	Podpis

	Pratáková Erika, PaedDr.
	
	

	Tlachová Monika, Mgr.
	
	

	Bajánková Kristína
	
	

	Bonková Veronika, Bc
	
	

	Pavlačičová Marcela
	
	

	Tvrdá Alena
	
	

	Miklánková Ivana
	
	

	Kozáková Katarína, Mgr.
	
	

	Smetanová Ivana
	
	

	Kútniková Dominika, Mgr.
	
	

	Miháliková Stanislava
	
	

	Slučiková Ivana
	
	

	Kováčiková Daniela
	
	

	Vaneková Dana
	
	

	Mušková Eliška
	
	

	Barloková Jana, PhDr.
	
	

	Ondrová Michaela, Mgr.
	
	

	Chorvatovičová Nikola, Mgr.
	
	

	Jankovský Štefan, Mgr.
	
	

	Kundeková Jana, Bc.
	
	

	Štefánková Iveta
	
	

	Šarišská Danka
	
	

	Luhová Andrea
	
	

	Mažgutová Božena
	
	

	Ďuratná Iveta
	
	

	Jankulová Klementová Anna
	
	

	Matúšová Erika
	
	

	Kopcová Slávka
	
	


Príloha č. 2

Materská škola Petzvalova 8, Žilina

Prevádzka materskej školy v šk. roku 2026/2027
Riaditeľka MŠ oznamuje, že celodenná prevádzka na uvedenej materskej školy je nasledovná: Pondelok - piatok v čase od: 6:00 hod. do 16:30 hod.

---------------------------------                                                            ----------------------------
    Podpis riaditeľky MŠ                                                                    Podpis zriaďovateľa
Prerušenie prevádzky MŠ
Prevádzka materskej školy, ako aj jej prerušenie alebo obmedzenie, sa riadia ustanoveniami § 150a zákona č. 245/2008 Z. z. o výchove a vzdelávaní (školský zákon).
Podmienky prerušenia prevádzky materskej školy sú ustanovené v článku IV bode 4 tohto školského poriadku.

----------------------------                                                        ------------------------------

 Podpis riaditeľky MŠ                                                             Podpis zriaďovateľa

V Žiline dňa: 
Príloha č. 3
Školský rok: 2026/2027 
Rozpis denných činností v triedach: I. trieda Mravčeky, II. Trieda: Lienky, III. Včielky
veková kategória: 2-3-4. ročné deti
	ČAS
	ČINNOSTI

	06.00 – 07.00
	hry a hrové činnosti v zbernej triede 

	07.00 – 08.30
	hry a hrové činnosti detí, edukačné aktivity, skupinové, individuálne spoločenské hry, 
pohybové a relaxačné cvičenia

	08.30 – 09.00
	činnosti zabezpečujúce životosprávu (osobná hygiena, desiata)

	09.05 – 09.45
	edukačné aktivity zamerané na rozvoj motoriky, zmyslového vnímania, grafomotoriky, predstavivosti, pamäti, pozornosti, reči a myslenia, komunikácie, prosociálneho cítenia a správania, zručnosti tvorivého estetického vyjadrovania, hry a hrové činnosti detí, pohybové a relaxačné cvičenia

	09.45 – 10.45
	príprava na pobyt vonku, pobyt vonku, edukačné aktivity, hry na školskom dvore (využitie záhradného náradia a náčinia, pieskovísk, voľné hry)

	11.00 – 11.30
	činnosti zabezpečujúce životosprávu (osobná hygiena, príprava na obed, obed)

	11.30 – 13.30
	osobná hygiena, odpočinok individualizovaný podľa potrieb detí

	13.30 – 14.05
	hygiena, olovrant

	14.05 – 15.30
	hry a hrové činnosti detí (individuálne, skupinové, frontálne), hodnotenie dňa

	15.30 – 16.30
	hry a hrové činnosti v zbernej triede 


Rozpis denných činností v triedach:  IV. trieda Motýliky, 
veková kategória: 4. – 5. ročné deti
	ČAS
	ČINNOSTI

	06.00 – 07.00
	hry a hrové činnosti v zbernej triede

	07.00 – 08.45
	hry a hrové činnosti detí, edukačné aktivity, skupinové, individuálne spoločenské hry, 

pohybové a relaxačné cvičenia

	08.45 – 09.10
	činnosti zabezpečujúce životosprávu (osobná hygiena, desiata)

	09.10 – 09.50
	edukačné aktivity zamerané na rozvoj motoriky, zmyslového vnímania, grafomotoriky, predstavivosti, pamäti, pozornosti, reči a myslenia, komunikácie, prosociálneho cítenia a správania, zručnosti tvorivého estetického vyjadrovania, hry a hrové činnosti detí, pohybové a relaxačné cvičenia

	09.50 – 11.15
	príprava na pobyt vonku, pobyt vonku, edukačné aktivity, hry na školskom dvore (využitie záhradného náradia a náčinia, pieskovísk, voľné hry)

	11.30 – 12.00
	činnosti zabezpečujúce životosprávu (osobná hygiena, príprava na obed, obed)

	11.50 – 13.30
	osobná hygiena, odpočinok individualizovaný podľa potrieb detí

	13.30 – 14.05
	hygiena, olovrant

	14.05 – 15.30
	hry a hrové činnosti detí (individuálne, skupinové, frontálne), hodnotenie dňa

	15.30 – 16.30
	hry a hrové činnosti v zbernej triede


Rozpis denných činností v triedach: V. trieda Žabky
veková kategória: 5. – 6. ročné deti
	ČAS
	ČINNOSTI

	06.00 – 07.00
	hry a hrové činnosti  v zbernej triede

	07.00 – 08.45
	hry a hrové činnosti detí, edukačné aktivity, skupinové, individuálne spoločenské hry, 

pohybové a relaxačné cvičenia

	08.45 – 09.10
	činnosti zabezpečujúce životosprávu (osobná hygiena, desiata)

	09.10 – 09.50
	edukačné aktivity zamerané na rozvoj motoriky, zmyslového vnímania, grafomotoriky, predstavivosti, pamäti, pozornosti, reči a myslenia, komunikácie, prosociálneho cítenia a správania, zručnosti tvorivého estetického vyjadrovania, hry a hrové činnosti detí, pohybové a relaxačné cvičenia

	09.50 – 11.15
	príprava na pobyt vonku, pobyt vonku, edukačné aktivity, hry na školskom dvore (využitie záhradného náradia a náčinia, pieskovísk, voľné hry)

	11.30 – 12.00
	činnosti zabezpečujúce životosprávu (osobná hygiena, príprava na obed, obed)

	11.50 – 13.30
	osobná hygiena, odpočinok individualizovaný podľa potrieb detí

	13.30 – 14.05
	pohybové a relaxačné cvičenia, hygiena, olovrant

	14.05 – 15.30
	hry a hrové činnosti detí (individuálne, skupinové, frontálne), hodnotenie dňa

	15.30 – 16.30
	hry a hrové činnosti v zbernej triede


Rozpis denných činností v triedach: VI. trieda Žirafky, VII. trieda Zajačiky

veková kategória: 5. – 6. ročné deti
	ČAS
	ČINNOSTI

	06.00 – 07.00
	hry a hrové činnosti – v zbernej triede

	07.00 – 08.35
	hry a hrové činnosti detí, edukačné aktivity, skupinové, individuálne spoločenské hry, 

pohybové a relaxačné cvičenia

	08.35 – 09.00
	činnosti zabezpečujúce životosprávu (osobná hygiena, desiata)

	09.00 – 09.50
	edukačné aktivity zamerané na rozvoj motoriky, zmyslového vnímania, grafomotoriky, predstavivosti, pamäti, pozornosti, reči a myslenia, komunikácie, prosociálneho cítenia a správania, zručnosti tvorivého estetického vyjadrovania, hry a hrové činnosti detí, pohybové a relaxačné cvičenia

	09.50 – 11.10
	príprava na pobyt vonku, pobyt vonku, edukačné aktivity, hry na školskom dvore (využitie záhradného náradia a náčinia, pieskovísk, voľné hry)

	11.15 – 11.45
	činnosti zabezpečujúce životosprávu (osobná hygiena, príprava na obed, obed)

	11.45 – 13.30
	osobná hygiena, odpočinok individualizovaný podľa potrieb detí

	13.30 – 14.10
	hygiena, olovrant

	14.10 – 15.30
	hry a hrové činnosti detí (individuálne, skupinové, frontálne), hodnotenie dňa

	15.30 – 16.30
	hry a hrové činnosti v zbernej triede

